
ιμο (Γραμμή) με πάλλει; 



ενώ όλοι φωνάζουν πανικόβλητοι: 
μπάτσοι, αφεντικά, πολιτικοί και πάνω αηο όλα δημοσιογράφοι 

Ε™ το μόνο ΞΞΞ 



είναι οτι υπάρχουνε 


ή ίσως και να είναι σκάνδαλο το οτι τους ανεχόμαστε 






















Εδώ ο κόσμος καίγεται και εμείς... 


Ίσως να μας είναι απαραίτητος πριν ξεκινήσουμε να πούμε 
οτιδήποτε άλλο επάνω στο ζήτημα των σκανδάλων ένας ορι¬ 
σμός. Ίσως και να είναι απαραίτητο γιατί από την αρχή των 
συζητήσεων μας έμπαιναν όλο και πιο πολύ τέτοιου είδους 
ζητήματα, είναι σκάνδαλο η όξυνση της καθημερινότητας; Εί¬ 
ναι σκάνδαλο κάτι που γίνεται πλατιά και μαζικά απλά και μό¬ 
νο επειδή το βλέπει το μάτι των μήντια; Και αν δεν είναι αυτά 
τότε τι είναι; 

Είναι σκάνδαλο ο τραπεζίτης Κοσκωτάς που αντί να διαχει¬ 
ρίζεται νόμιμα τα χρήματα της τράπεζάς του, τα τσεπώνει; 

Και αν ναι, τη διαφορά θα είχε για εμάς αν απλώς συνέχιζε 
να παίρνει το μερίδιό του από τη νόμιμη ληστεία των τραπε¬ 
ζών; 

Είναι σκάνδαλο το ξεφούσκωμα του χρηματιστηρίου; Τη 
στιγμή που όλοι (μικροί και μεγάλοι) ήξεραν και βιάζονταν να 
χεριάσουν το παραδάκι από την τσέπη του δίπλα πριν η φά¬ 
ση ξεφουσκώσει; Και γιατί να είναι αυτό κλοπή και να μην εί¬ 
ναι κλοπή η ομαλότητα των κερδών του χρηματιστηρίου; Α¬ 
πό τους τοίχους τα ξεκολλάνε τα λεφτά; 

Είναι σκάνδαλο η απαγωγή των Πακιστανών από πράκτορες 
έλληνες και άγγλους; Και γιατί αυτό να προκαλεί τόση έκπλη¬ 
ξη τη στιγμή που η ομαλότητα του πρακτορομπατσιλικιού εί¬ 
ναι τρισχειρότερη και ολοφάνερη; 

Και να ένας πρώτος, εύκολος, ορισμός: Σκάνδαλο είναι η υ¬ 
περβολική υπέρβαση της αστικής νομιμότητας. Από την άλλη 
βέβαια, τα αφεντικά φτιάχνουν τους νόμους, τα αφεντικά και 
τους πατάνε. 

Και όμως αυτό δεν αρκεί, και δεν αρκεί γιατί ένα γεγονός 
αν δε δειχτεί από τα κανάλια και από τις εφημερίδες σπάνια 
καταφέρνει να απασχολήσει άλλους πέρα από την οικογένεια, 
την παρέα, τη γειτονιά, τη δουλειά. Όσο μεγάλο και να γίνει 
ένα γεγονός, αν δεν παιχτεί από κανάλια, σπάνια απασχολεί 
κάποιους πέρα από τους άμεσα ενδιαφερομένους (και τα 
κανάλια επίσης δεν ασχολούνται με τον κάθε τυχαίο, ε;). 

Και να ένας δεύτερος ορισμός: Τα σκάνδαλα είναι μηντιακά 
γεγονότα, είναι η ανώτατη μορφή της διαμεσολαβημένης πο¬ 
λιτικής. 

Και όμως και αυτό αφήνει πολλά κενά, γιατί; Γιατί σε ποιους 
ανήκουν τα κανάλια, οι εφημερίδες; Και γιατί τρελάθηκαν και 
βγάζουν μόνοι τα ματάκια τους; Όχι, δεν τρελάθηκαν γιατί 
προφανώς πίσω από όλα αυτά βρίσκονται συγκρούσεις, έρι¬ 
δες, ανακατατάξεις αλλά και σχεδιασμός και μεθοδικότητα. 
Ποιών; Του κράτους και των αφεντικών. 

Έτσι λοιπόν καταλήγουμε: Σκάνδαλο είναι η ακραία πα¬ 
ράβαση της αστικής νομιμότητας (ή και ηθικής) από τα 
ίδια τα αφεντικά, η οποία διοχετεύεται, ξεσπά, ξετιλύγε- 
ται και αποσύρεται αποκλειστικά από/ μέσα στα μήντια. 
Συν κρατική πολιτική και σχεδιασμοί των αφεντικών στο πα¬ 
ρασκήνιο. Συν βέβαια και την αποδοχή του φιλοθέαμον κοι¬ 
νού στο προσκήνιο. Δεν ξέρουμε αν τα παραπάνω είναι αρ¬ 
κετά, πιθανώς όχι, αλλά εμείς αυτά συζητήσαμε. Αν όμως έ¬ 
χουν έτσι τα πράγματα, και εμείς γιατί να ασχοληθούμε; Γιατί 
να ασχοληθεί κάποιος με την καταγγελία της παράβασης της 
νομιμότητας τη στιγμή που αυτό αυτομάτως σημαίνει αποδο¬ 
χή και στήριξη της νομιμότητας αυτής; Και γιατί να ασχολη¬ 
θεί κάποιος με την ψεύτικη βλακεία του κόσμου της μεσολά¬ 
βησης; 

Ανήκουμε σε μια παράδοση του αντιεξουσιαστικού χώρου 
που γύρισε την πλάτη στα ζητήματα της λεγάμενης "κεντρι¬ 
κής πολιτικής σκηνής" ως άστοχα, καταδικασμένα σε απο¬ 
σπασματική και απροετοίμαστη δράση. Μια παράδοση που 




γύρισε την πλάτη στην επικαιρότητα για να ασχοληθεί με την 
καθημερινότητα, στο πεδίο των συγκρούσεων των καθημερι¬ 
νών ταξικών σχέσεων. Και καλά κάναμε. Από την άλλη έχο¬ 
ντας μια τέτοια οπτική αντιμετωπίζαμε τα σκάνδαλα που ξέ- 
σπαγαν αγνοώντας τα επιδεικτικά, είτε γιατί τα βλέπαμε ως 
μηντιακές φούσκες, που φουσκώνουν και ξεφουσκώνουν, α¬ 
νάξια αναφοράς, είτε γιατί βλέπαμε στην καταγγελία τους την 
υπεράσπιση της καπιταλιστικής ομαλότητας. Το ζήτημα ήταν 
και πάλι αλλού: στην καθημερινότητα των ταξικών σχέσεων. 

Είναι όμως τέτοια η συχνότητα εμφάνισης των σκανδάλων, 
και η εμφάνιση και εξαφάνιση του καθενός πάντοτε αφήνει έ¬ 
να λιθαράκι στο καπιταλιστικό κτίσμα, που η αδιαφορία είναι 
πολυτέλεια. Δεν αναθεωρούμε την αναγκαιότητα του χτυπή¬ 
ματος της καπιταλιστικής ομαλότητας, ούτε την στάση απένα¬ 
ντι στην κενή ρηχότητα της σκανδαλολογίας, αντίθετα έχο¬ 
ντας αυτό ως βάση αποφασίσαμε να ασχοληθούμε με κάτι ε¬ 
λαφρώς διαφορετικό από το κάθε μεμονωμένο σκάνδαλο. Α¬ 
σχοληθήκαμε με την κρατική/καπιταλιστική μεθοδολογία 
σκάνδαλο. Με τη θέση των σκανδάλων μέσα στον κόσμο των 
αφεντικών και της μεσολάβησης. Υποστηρίζουμε πως αυτό 
δεν είναι αναίρεση αλλά ένα βήμα παρά πέρα και μάλιστα 
προς την ίδια κατεύθυνση. 

Παρακάτω εξετάζουμε κάποια σκάνδαλα που πιστεύουμε 
πως σημάδεψαν την πορεία της ελληνικής κοινωνίας από τη 
δεκαετία του '80 ως σήμερα. Το σκάνδαλο Κοσκωτά, το 
σκάνδαλο του χρηματιστηρίου και τα σκάνδαλα δημοσίας τά¬ 
ξης το 2006 (απαγωγές πακιστανών και υποκλοπές). Μέσα α¬ 
πό αυτά βλέπουμε α) την κοινωνική κίνηση από τους μεταπο¬ 
λιτευτικούς ταξικούς αγώνες στην άνοδο ενός κοινωνικού 
φασισμού και β) τις υλικές και ιδεολογικές κινήσεις των αφε¬ 
ντικών προς αυτήν την κατεύθυνση. 

Σε ένα δεύτερο μέρος εξάγουμε συμπεράσματα από τα 
παραπάνω όσον αφορά τον τρόπο λειτουργίας και τη θέση ε¬ 
νός σκανδάλου μέσα στον καπιταλισμό αλλά και μέσα στα 
μμε, την κοινωνία, το κράτος και την αριστερά. 

Τα συμπεράσματα που βγάζουμε δεν είναι κάποια μεθοδο¬ 
λογία 10 πχ βημάτων που ακολουθούνται νομοτελειακά. Πο¬ 
λύ περισσότερο είναι κάποιοι γενικοί κανόνες και ομοιότη¬ 
τες, οι οποίοι εξάγονται από το πώς εμφανίζεται, παραμένει, 
ξεφουσκώνει αλλά και στοχεύει ένα σκάνδαλο. Κανόνες ό¬ 
μως που μοιάζουν να επαληθεύονται σχεδόν σε όλες τις πε¬ 
ριπτώσεις. 

Αν είναι να βγει μια γενική θέση από τα παρακάτω είναι 
πως: Τα σκάνδαλα δεν είναι ούτε αποπροσανατολισμός της 
κοινής γνώμης που πρέπει να αγνοήσουμε και να ασχοληθού¬ 
με με σημαντικότερα (τον αμερικάνικο ιμπεριαλισμό πχ), ού¬ 
τε ρωγμές του καπιταλισμού που αν χτυπήσουμε θα καταρ- 
ρεύσει. Απόψεις που στηρίζει η ελληνική αριστερά. 

Τα σκάνδαλα για εμάς είναι μηντιακά γεγονότα, η έναρξη 
μιας στημένης συζήτησης από τα αφεντικά και το κράτος με 
προαποφασισμένο αποτέλεσμα. Είναι μια υλική/ιδεολογική 
πρακτική του δύο βήματα μπρος και ένα πίσω από την μεριά 
του κράτους. Είναι ακόμη και "δημοκρατική" εμβάφτιση των 
αποφάσεων του κρατικού μηχανισμού στον κόσμο του θεά¬ 
ματος. 

Ταυτόχρονα τα σκάνδαλα ως μηντιακά γεγονότα έχουν και 
ένα δεύτερο χαρακτήρα, δείχνουν τις διαθέσεις της κοινωνί¬ 
ας αλλά και την τοποθέτηση της σε αυτό το διάλογο. 

Το Βρώμικο '89 

Κοσκωτάς, Τράπεζα Κρήτης, Κάθαρση, "Δίκη του Αιώνα". 

Όλα αυτά που έγιναν πριν από περίπου 20 χρόνια μοιάζουν πολύ παλιά, αν όχι ήδη ξεχα¬ 
σμένα. Αυτό που έκανε εμάς να ασχοληθούμε μ'αυτά, να προσπαθήσουμε να τα μάθουμε και 
να τα θυμηθούμε είναι οτι πάνω στο σκάνδαλο Κοσκωτά και στα παρεπόμενά του χτίστηκε και 
εμπεδώθηκε μια νέα κοινωνική πραγματικότητα που ισχύει σε γενικές γραμμές και σήμερα. 
Αυτό θα το δούμε παρακάτω. Προηγουμένως, ας θυμηθούμε με συντομία τα γεγονότα εκείνης 
της περιόδου. 

Ο Κοσκωτάς ήταν ένας τύπος που εμφανίστηκε από το πουθενά και μέσα σε ελάχιστο χρο¬ 
νικό διάστημα είχε στην κατοχή του μια ολόκληρη αυτοκρατορία: εκδοτικό συγκρότημα 
(Γραμμή) με πολλές εφημερίδες και περιοδικά (Βραδυνή, 24 ώρες κτλ.), την Τράπεζα Κρήτης, 
την Π.Α.Ε Ολυμπιακός κ.α., και γενικότερα είχε εμφανιστεί ως ιδιαίτερα ευνοούμενος της κυ¬ 
βέρνησης Παπανδρέου. Όταν λοιπόν αποκαλύφθηκε οτι είχε τσιμπήσει κάμποσα δις. δραχμές 
(για την ακρίβεια 32) από τα ταμεία της Τράπεζας Κρήτης έγινε ο σχετικός χαμός και ξέσπασε 
αυτό που συνηθίζεται να αποκαλείται σκάνδαλο. Μοιραία έπαιξε και η σύνδεση με την κυβέρ¬ 
νηση που θεωρήθηκε συνυπεύθυνη, παράλληλα και με τις αποκαλύψεις για λαδώματα υπουρ¬ 
γών, για τεράστια ποσά που άλλαζαν χέρια μέσα σε κουτιά ρ^ΓηρθΓϊ, και για προσωπική εμπλο¬ 
κή του ίδιου του πρωθυπουργού. Τότε προβλήθηκε το αίτημα για κάθαρση και μέσα σε περι¬ 
βάλλον πολιτικής αστάθειας (τρεις συνεχόμενες εκλογικές αναμετρήσεις στο διάστημα Ιούνης 
1989-Απρίλης 1990 για να μπορέσει να σχηματιστεί αυτοδύναμη κυβέρνηση) αποφασίστηκε α¬ 
πό τη συγκυβέρνηση ΝΔ-ΣΥΝ η παραπομπή σε δίκη του Α.Παπανδρέου και αρκετών υπουρ¬ 
γών του. Ακολούθησε ο σχηματισμός του "Ειδικού Δικαστηρίου" από δικαστές του Άρειου 
Πάγου και η "Δίκη του Αιώνα" που έληξε με την απαλλαγή του Παπανδρέου από τις κατηγορί¬ 
ες. Να σημειώσουμε οτι ο Παπανδρέου στις επόμενες εκλογές (Οκτώβρης 1993) εξελέγη πα¬ 
νηγυρικά πρωθυπουργός. Η περίοδος αυτή έμεινε στην ιστορία ως "το βρώμικο '89". 

Τρία είναι εκείνα τα σημεία που καταλήξαμε οτι θα έπρεπε να αναλύσουμε προκειμένου να 
κατανοήσουμε τα γεγονότα εκείνης της περιόδου: η κοινωνική κίνηση με όλες τις μεταβολές 
που συντελούνται σ'αυτή, τα νέα-ιδιωτικά, ηλεκτρονικά-μμε και ο ρόλος που άρχισαν να παί¬ 
ζουν συνοδευόμενα από τα έντυπα μέσα, και τελευταίο οι σχεδιασμοί και οι στρατηγικές του 
κράτους και των αφεντικών. 

Η ιδεολογία της "αρπαχτής" και το σκάνδαλο Κοσκωτά 

Για την ελληνική κοινωνία η περίοδος τέλη '80 αρχές '90 αποτελεί την επισφράγιση της μετά¬ 
βασης από τα χρόνια της μεταπολίτευσης στην ευδαιμονική δεκαετία του 1990. Οι μεγάλοι τα¬ 
ξικοί και κοινωνικοί αγώνες μετά τη χούντα απαντήθηκαν με τη μικροαστικοποίηση μεγάλης 
μερίδας της κοινωνίας και την εγκαθίδρυση του Ιίίθδτ/Ιβ ως ολοκαίνουριου ευαγγελίου και ρυθ¬ 
μιστή των κοινωνικών σχέσεων. 

Η μετάβαση αυτή είχε τις ακόλουθες συνέπειες σε κοινωνικό επίπεδο: ι) το έντονα πολιτικο¬ 
ποιημένο κλίμα αντικαταστάθηκε από μια απολιτίκ κατάσταση που η μόνη της ιδεολογία ήταν η 
αρπαχτή. Το μόνο που ενδιέφερε τη μικροαστική πλειοψηφία ήταν το εύκολο και γρήγορο 
κέρδος με οποιοδήποτε μέσο και κόστος, ιι) Η πλειοψηφία αυτή σε γενικές γραμμές τα κατά- 
φερνε καλά βγάζοντας τα λεφτάκια της. Υπήρχε όμως ένα μικρό πρόβλημα: το "πατάω επί 
πτωμάτων" για να πλουτήσω όπως και η ίδια η έννοια του πλούτου δεν είχαν ακόμη εμπεδωθεί 
κοινωνικά ως θετικές αξίες. Οπότε, κάπως, έπρεπε να μονταριστεί η δουλειά. Ε, αυτό ανέλαβε 
να το κάνει το Ιίίθϊΐ/Ιε που συνέβαλε στην πλήρη αποενοχοποίηση του πλούτου και παράλλη¬ 
λα στην προβολή του. Αυτός που τα 'χει τι να τα κάνει αν τα βλέπει μόνος του; Μετράει περισ¬ 
σότερο αν χάρη στο Ιίίθϊΐ/Ιθ μπορεί κα κερδίζει περισσότερα στις κοινωνικές του σχέσεις. 

ιιι) Οι δύο παραπάνω παράγοντες δημιούργησαν ένα επικίνδυνο για τους από κάτω μίγμα 
που δεν άργησε και πολύ να εκδηλώσει το μεγαλείο του. Έτσι, το μικροαστικό αυτό κοινωνικό 
υποκείμενο ήταν που υποδέχτηκε, εκμεταλλεύτηκε όσο δεν πάει, υποτίμησε και έδειξε το φα¬ 
σιστικό του πρόσωπο στους μετανάστες που ήρθαν στην ελλάδα στις αρχές του '90 κυρίως α¬ 
πό τις χώρες του πρώην ανατολικού μπλοκ. Παράλληλα, το ίδιο αυτό υποκείμενο ήταν που α¬ 
κόνιζε τα δόντια του όποτε παρουσιάζονταν ευκαιρίες επεκτατισμού για το ελληνικό κράτος 
(συλλαλητήρια για το "Μακεδονικό", γιουγκοσλαβικός εμφύλιος και οικονομική διείσδυση της 
ελλάδας στα βαλκάνια). 

Στην περίπτωση του σκανδάλου Κοσκωτά το κοινωνικό αυτό υποκείμενο είχε τη μόνη στά¬ 
ση που θα επέτρεπε στον εαυτό του να έχει. Δεν έκαψε την Αθήνα διαμαρτυρόμενο για "τους 
διεφθαρμένους πολιτικούς και το μεγαλοαπατεώνα που έφαγαν τα λεφτά του ελληνικού λαού". 
Αναγνώριζε τον Κοσκωτά ως έναν από αυτούς απλά το πρόβλημα,συνοδευόμενο ίσως από έ¬ 
ναν ενδόμυχο φθόνο, ήταν οτι το παράκανε. Βέβαια, το οτι ο Κοσκωτάς το παράκανε και 
την πάτησε στη μεγάλη κλίμακα των 32 δις. δραχμών συνετέλεσε στην αποενοχοποίη¬ 
ση της ιδεολογίας της "αρπαχτής" στη μικροκλίμακα του κοινωνικού πεδίου. 

Κοσκωτάς και ο παίχτης του ολυ¬ 


μπιακού Ντέταρι, παρότι βάζελος ο 
επιχειρηματίας μας δεν σκαλώνει 
σε τέτοιες μικρότητες αν είναι να 
βγουν λεφτά 


1 "Από την άλλη μεριά των χαρακωμάτων 
βρέθηκαν τα "παραδοσιακά τζάκια" και οι 
σύμμαχοι τους, με χαρακτηριστικότερο εκ¬ 
πρόσωπο τον οίκο των Βαρδινογιάννηδων. 
Δεν είναι καθόλου τυχαίο (ούτε συμπτωματι- 
κά αποσιωπήθηκε) πως η έκρηξη του σκαν¬ 
δάλου Κοσκωτά έγινε όταν οι σοσιαλδημο¬ 
κράτες σε συνεργασία με την κοσκωτική τρά¬ 
πεζα κρήτης προσπάθησαν να φτιάξουν μια 
μισοκρατική, μισοιδιωτική εταιρεία (την "ε¬ 
ταιρεία ανάπτυξης αιγαίου") με απώτερους 
σκοπούς άγνωστους που οπωσδήποτε όμως 
θα συμπεριλάμβαναν τον έλεγχο των πετρε¬ 
λαίων του αιγαίου- κάτι που σήμαινε κατευ¬ 
θείαν επίθεση στα συμφέροντα των πετρε- 
λαιάδων της παραδοσιακής ντόπιας αστικής 
τάξης". Σαμποτάζ (1995) 15-16. 


Τα μττετά της νέας δημοσιογραφίας 

Το σκάνδαλο Κοσκωτά ξέσπασε σε μια ιδιαίτερα ευνοϊκή συγκυ¬ 
ρία για τα εγχώρια μέσα ενημέρωσης. Πηγαίνοντας πακέτο με την 
κοινωνική κίνηση είχαν αρχίσει να αποκηρύττουν το σοβαρό και 
στραμμένο στην πολιτική προφίλ τους και να στρέφονται στο 
ΙίίθετγΙε που κατέκλυσε όχι μόνο τα παραδοσιακά αλλά και τα νέα ι¬ 
διωτικά μμε (κανάλια, ραδιοσταθμοί) που τότε έκαναν την εμφάνι¬ 
ση τους. 

Έτσι τα μμε ασχολήθηκαν με το σκάνδαλο σύμφωνα με το νέο 
τους στιλ. Δεν έπιασαν το θέμα κάνοντας κριτική σε επίπεδο πολι¬ 
τικής ή ιδεολογίας. Δεν έλεγαν δηλαδή οτι το ΠΑΣΟΚ ως κόμμα 
πρέπει να διαλυθεί ή οτι οι πολιτικές του αρχές είναι σκατά, προ¬ 
φανώς γιατί δεν ενδιέφερε και κανέναν. Αντίθετα, έκαναν προσωπι¬ 
κές επιθέσεις στον Παπανδρέου και σε μια ομάδα συνεργατών του 
στο επίπεδο του οτι οι τύποι είναι σάπιοι, διεφθαρμένοι και πρέπει 
να πάρουν τον πούλο. 

Και όταν έφτασε η μεγάλη μέρα της δίκης τα κανάλια ήταν εκεί 
(και πώς θα μπορούσαν να λείπουν άλλωστε;). Η ζωντανή κάλυψη 
της δίκης θεωρείται και είναι το πρώτο μεγάλο δΗονν της ιδιωτικής 
τηλεόρασης, το πρώτο στοίχημα που έβαλε με τον εαυτό της και 
το κέρδισε. Και έχουμε την εντύπωση οτι το κέρδισε όχι τόσο λό¬ 
γω τηλεθέασης (που είναι κάτι εφήμερο και εξάλλου στη διάρκεια 
της δίκης σταδιακά μειωνόταν) αλλά πρώτα και κύρια ως υποθήκη 
για το μέλλον αναφορικά με το νέο ρόλο των μμε. Η φάση αυτή έ¬ 
δειξε ξεκάθαρα τα χαρακτηριστικά της νέας δημοσιογραφίας και 
τους άρρηκτους δεσμούς της με το Ιίίθετ/Ιβ, αλλά και τη δημοσιο¬ 
γραφική "έρευνα" που δε σταματάει και δεν πρέπει να σταματά 
πουθενά προκειμένου να έρθει στο φως η αλήθεια και να πληρώ¬ 
σουν οι διεφθαρμένοι. Ουσιαστικά, η κάλυψη της δίκης από τα κα¬ 
νάλια ήταν μια δήλωση, υπόσχεση, απειλή (όπως το πάρει ο καθέ¬ 
νας) ότι: "είμαστε αυτοί και θα λειτουργούμε έτσι, και σε όποιον α¬ 
ρέσει". 

Όταν τα κοκκάρια μαλώνουν... 

Λέγαμε παραπάνω για τα μμε της εποχής οτι έκραζαν στο σύνο¬ 
λο τους τον Παπανδρέου. Είναι εντυπωσιακό οτι ακόμα και εφημε¬ 
ρίδες που παραδοσιακά στήριζαν και στηρίζουν ΠΑΣΟΚ ζητούσαν 
με πρωτοσέλιδα την καρατόμηση του ("Να πέσει ο φαύλος" Εθνος 
18/6/1989 ημέρα εκλογών). Και γεννιέται φυσιολογικά η απορία: Τι 
σκατά γινόταν τότε και τους είχε πιάσει τρέμουρα όλους να ρίξουν 
τον Παπανδρέου; 

Να δώσουμε σαφή και σίγουρη απάντηση δεν μπορούμε, μπο¬ 
ρούμε όμως να κάνουμε κάποιες υποθέσεις που ελπίζουμε πως δεν 
απέχουν πολύ από την πραγματικότητα. 

Υπόθεση πρώτη: Αν δεχτούμε οτι τα μμε αποτελούν έκφραση και 
των συμφερόντων των αφεντικών τους (που βέβαια δεν είναι τίποτα 
τυχαίοι) τότε καταλαβαίνουμε οτι εκείνη την περίοδο ο πολιτικός 
Παπανδρέου είχε χάσει την εμπιστοσύνη μεγάλης μερίδας του ελ¬ 
ληνικού καπιταλισμού. 

Υπόθεση δεύτερη: Θεωρούμε οτι το κράτος σε πολύ μεγάλο βαθ¬ 
μό αποτελεί διαμεσολαβητή της ταξικής πάλης ανάμεσα στην εργα¬ 
τική τάξη και το κεφάλαιο με σαφέστατη θέση υπέρ του δεύτερου. 
Ένα το κρατούμενο. Αν το δούμε αναποδα, όταν επιχειρείται α¬ 
πορρύθμιση του πολιτικού σκηνικού εκ μέρους των αφεντικών, ό¬ 
πως την περίοδο που εξετάζουμε, τότε μπορούμε να μιλάμε για 
πολιτική κρίση. Αν όμως μιλήσουμε για κρίση θα πρέπει να ψάξου¬ 
με και τις αιτίες της. 

Υπόθεση τρίτη: Ο ελληνικός καπιταλισμός στη φάση για την ο¬ 
ποία μιλάμε ήταν σε περίοδο αναδιάρθρωσης. Καινούρια πρό¬ 
σωπα είχαν ερθει στο προσκήνιο από την πλευρά των αφεντι¬ 
κών και διεκδικούσαν μερίδιο από την πίτα ερχόμενα σε ρήξη 
με παραδοσιακούς εκπροσώπους του ντόπιου κεφαλαίου. Ο¬ 
ταν οι ανταγωνισμοί αυτοί των αφεντικών έπιασαν κόκκινο 1 , τότε ε- 
πιχειρήθηκε η απορρύθμιση του πολιτικού σκηνικού που αναφέρα¬ 
με παραπάνω μέσω και του περιορισμού παραδοσιακών πολιτικών 
προσώπων σε μια προσπάθεια ίσως να μείνει το πεδίο ελεύθερο 
προκειμένου τα αφεντικά να παίξουν μπάλα μόνα τους. Το πράγμα 
όμως δεν τους πήγε όπως θα ήθελαν και κάπου εκεί αναγκάστηκαν 
να το μαζέψουν. Σ'αυτό συνέβαλε και το γεγονός οτι εκείνη την πε- 


4 




5ροΓΐ Ιίπΐθ, 15/3/00... 


* Από ίο 1972, και για πρώτη φορά 
μεταπολεμικά, ως το Σεπτέμβριο του 
1999, δώδεκα ήταν οι χρηματιστηριακοί 
κύκλοι που σημειώθηκαν. Οι κύκλοι αυ¬ 
τοί αναφέρονται στη μεταβολή του γενι¬ 
κού δείκτη τιμών των μετοχών, την άνο¬ 
δο, δηλ., των τιμών που με τη σειρά της 
θα οδηγήσει στην εμφάνιση μιας στρα¬ 
τιάς νέων επενδυτών. 

*Τον Οκτώβριο του 1987 και αφού εί¬ 
χε προηγηθεί μια μακρόχρονη περίοδος 
σχετικής ανάκαμψης, κυρίως από το Σε¬ 
πτέμβριο του 1986 ως τον Οκτώβριο 
του 1987, η κυβέρνηση διαβεβαίωνε ότι 
δε θα υπάρξει κρατική παρέμβαση, προ- 
κειμένου να αντιμετωπιστούν οι συνέ¬ 
πειες του κραχ. Η αγορά, διαχρονικά, ο¬ 
φείλει να αυτορρυθμίζεται. Λεν πέρασαν 
δύο μήνες όμως, και το Υπουργείο Οικο¬ 
νομικών καθόρισε "πλαφόν" στις διακυ¬ 
μάνσεις των τιμών για να προλαμβάνο¬ 
νται οι "αδικαιολόγητες και απότομες" 
πτώσεις. 

*Τον Αύγουστο του 1993, πριν την 
πτώση της κυβέρνησης Μητσοτάκη, πα¬ 
ρατηρήθηκε ένας παροξυσμός στις τά¬ 
ξεις των επενδυτών για τη μετοχή του 
ΟΤΕ. Οι φήμες έκαναν λόγο για "δυνατό 
χαρτί", που αποδείχτηκε όμως "φού¬ 
σκα". 


1 " Γιατί για να υπάρχουν κέρδη, πρέπει, 
αντίστοιχα, να υπάρχουν και ζημιές. Γιατί, 
για να υπάρχουν κερδισμένοι, πρέπει, 
αντίστοιχα να υπάρχουν και ζημιωμένοι, 
χαμένοι. Αυτή, άλλωστε είναι και η 
πεμπτουσία του χρηματιστηρίου. Έχει ρίσκο 
βραχυπροθέσμως και, συνήθως, κέρδη 
μακροπροθέσμως", Δημήτρης Στεργίου, Της 
Σοφοκλέουςτο Κάγκελο 1 , Παπαζήσης, 2000, 
σ.25 

1 ό.π., σ.495 

ρίοδο δημιουργήθηκαν μεγάλες δυνατότητες επέκτασης του ελληνι¬ 
κού κεφαλαίου στα βαλκάνια,μετά την κατάρρευση του ανατολικού 
μπλοκ, που για να πραγματοποιηθούν κρίθηκε σκόπιμη η επιστρο¬ 
φή στο παλιό, καλό και ισχυρό κράτος με την αδιαμφισβήτητη ικα¬ 
νότητα να οργανώνει σοβαρά και μεθοδευμένα τέτοιες φάσεις. 

Έτσι, μπροστά στις μπίζνες των αφεντικών ξεχάστηκε και 
το σλόγκαν της εποχής "Κάθαρση" και έμεινε μόνο ο Κοσκωτάς 
σε κάτι τελειωμένες συνεντεύξεις μέσα απο τη φυλακή να το θυμί¬ 
ζει. Και ζήσαν αυτοί καλά και μεις χειρότερα. 

Το Σκάνδαλο του Χρηματιστη¬ 
ρίου και η "αθωότητα" της ελ¬ 
ληνικής κοινωνίας 


Κερδοσκοπία, κρατικές παρεμβάσεις, μετοχές-φούσκες, παράβα¬ 
ση των κανόνων του παιχνιδιού από τους συμμετέχοντες, αποτε¬ 
λούν φαινόμενα που μοιάζουν να επαναλαμβάνονται συνεχώς στον 
"παράδεισο" του χρηματιστηρίου. Τα οικονομικά σκάνδαλα, άλλοτε 
μικρότερης και άλλοτε μεγαλύτερης σημασίας, κάνουν την εμφάνι¬ 
σή τους σε τακτά διαστήματα. Όλο και κάποιος υπερτιμημένος κο¬ 
λοσσός θα χρεοκοπήσει (π.χ, σκάνδαλο Επγοπ στις Η.Π.Α το 
2001), όλο και κάποιο ανώτερο στέλεχος θα αποκαλυφθεί ότι έ¬ 
παιρνε μίζες από παντού, με συνέπεια να κλονιστούν εκ των έσω οι 
ισορροπίες. Οι καπιταλιστικές ισορροπίες. Γιατί λοιπόν να ασχολη¬ 
θεί κανείς με ένα σκάνδαλο, αυτό του Χρηματιστηρίου του 1999, 
αν εντάσσεται σε μια κανονικότητα 2 που διαφέρει μεν από την 
"αυτονόητη και αποδεκτή" κανονικότητα της νόμιμης ληστείας και 
της καθημερινής εκμετάλλευσης, δεν παύει όμως να είναι το συ¬ 
μπλήρωμά της; Ίσως γιατί ένα μεγάλο κομμάτι της ελληνικής 
κοινωνίας έδειξε ξεκάθαρα τις διαθέσεις του και έκανε πράξη 
το από καιρό νομιμοποιημένο δόγμα του "όλοι εναντίον όλων, 
μέχρι τελικής πτώσης". 

Τα προεόρτια του πανηγυριού. 

Η βουτιά που έκανε ο χρηματιστηριακός δείκτης στις 21 Σε¬ 
πτεμβρίου 1999, παίρνοντας μαζί του τις "μεγάλες προσδοκίες" 
των αδίστακτων μικροαστών δεν ήταν παρά το σκάσιμο ενός μπα¬ 
λονιού που είχε αρχίσει να φουσκώνεται ήδη από το 1997. Είναι η 
εποχή που "ιδιώτες αποταμιευτές ρευστοποιούν 'τσουβάλια' από κρατι¬ 
κούς τίτλους ή κάνουν αναλήψεις δισεκατομμυρίων δρχ. από καταθέσεις 
για να αγοράσουν μετοχές " 3 . Η ζήτηση για εύκολο και γρήγορο χρή¬ 
μα γίνεται όλο και πιο έντονη, παρόλο που το κλίμα δεν είναι ιδιαι¬ 
τέρως ευνοϊκό σε διεθνές επίπεδο. Οι οικονομίες πρότυπα που 
διαφημίζονταν από το ΔΝΤ ως παραδείγματα σταθερότητας και α¬ 
νάπτυξης καταρρέουν και ο ασιατικός Τίγρης σπέρνει τον πανικό 
σε όλους τους ναούς παγκοσμίως. 

Με την υποτίμηση της δραχμής τον Μάρτιο του 1998, πολλές 
φθηνές μετοχές γίνονται ακόμα φθηνότερες, αυξάνοντας τις πιθα¬ 
νότητες αρπαχτής για τους κάθε είδους επενδυτές. Όταν τον Ο¬ 
κτώβριο του ίδιου χρόνου ο δείκτης πραγματοποιούσε άλλη μια 
πτώση, οι ξένοι τζογαδόροι, που μέχρι πρότινος θεωρούνταν θαυ¬ 
μαστές της ελληνικής οικονομίας, χαρακτηρίζονταν πλέον κερδο- 
σκόποι από τους εγχώριους ομοίους τους, και αφού ρευστοποίη¬ 
σαν τα κέρδη τους αποχαιρέτησαν τη Σοφοκλέους. 

Το "σωτήριον έτος" 1999 

Αξίζει να σημειωθεί ότι μέχρι τον Ιούλιο του 1990, οπότε και 
παρατηρήθηκε ρεκόρ όλων των εποχών (1684,3 I μονάδες ), ο δεί¬ 
κτης κυμαινόταν από τις 600 ως τις 1000 μονάδες. Αυτό που λένε 
οι αριθμοί είναι ότι το ενδιαφέρον της κοινωνίας ήταν μηδαμινό και 
η χρηματιστηριακή αγορά αφορούσε σχεδόν αποκλειστικά τους λε¬ 
γάμενους θεσμικούς επενδυτές που αποσκοπούσαν στην αύξηση 
των κεφαλαίων τους, ενώ παράλληλα επιτελούσε τη βασική της α¬ 
ποστολή. Το ξέπλυμα χρήματος για την ομαλή λειτουργία της 








Η κάμερα ζούμαρε στη βερμούδα που 
ενέδυε ψηλόλιγνα πόδια αγανακτισμένου 
επενδυτή στα σκαλοπάτια του Χρηματι¬ 
στηρίου Αθηνών. Ο αγανακτισμένος πο¬ 
λίτης ωρυόταν έξω από τον ναό ότι οι 
μεγαλοκαρχαρίες και οι μετοχομάγειροι 
του πήραν και τα παντελόνια...Οι κάμε¬ 
ρες έτριβαν τα χέρια τους,.,Τότε δόθηκε 
το σύνθημα για ...μπούκα στην αίθουσα 
των συναλλαγών αλλά και για κλοιό 
στην οδό Σοφοκλέους ώστε να αποκλεί- 
σουν την κίνηση των οχημάτων και να 
δώσουν το κλίμα "οδοφραγμάτων" και 
ιερής αγανάκτησης για την κατηφόρα. 
Χρειάστηκε να επέμβουν οι ειδικές δυ¬ 
νάμεις της Αστυνομίας για να αποτρέ¬ 
ψουν την εισβολή στο Χρηματιστήριο. 
"Στα όπλα, στα όπλα!", "Αίσχος", "Ση¬ 
μίτη απατεώνα", "Φράξτε το, θα το κά¬ 
ψουμε" ήταν συνθήματα που ρυθμικά 
φωνάζονταν. 


Ένα πρόσφατο οικονομικό σκάνδαλο, 
όπου εμπλέκονται ανώτερα στελέχη εί¬ 
ναι αυτό που αφορά στους μυστικούς 
λογαριασμούς της δίθπίθΠί και έγινε 
γνωστό το Νοέμβριο του 2006. Σύμφω¬ 
να με τα όσα έγραφαν τότε οι εφημερί¬ 
δες, το λάδωμα αποτελούσε οργανωμέ¬ 
νη "εταιρική πρακτική" που αποσκοπού¬ 
σε στο κλείσιμο συμφωνιών και θεωρού¬ 
νταν απαραίτητη για την επικύρωση 
συμβάσεων με το Δημόσιο. Αυτοί, βέ¬ 
βαια, που χειρίζονταν τόσα εκατομμύρια 
στο όνομα της εταιρίας, μάλλον έβαζαν 
μερικά στην τσέπη τους και αυτό ήταν 
που "ενόχλησε". Η "κοινοπραξία εντός 
της εταιρίας", όπως την ονόμασε ο γερ¬ 
μανικός τύπος, επεκτεινόταν σε 11 χώ¬ 
ρες και "φυσικά" και στην Ελλάδα. Η 
δίοπίθΠί Ελλάς, που από τη δεκαετία του 
1950 άρχισε να εγκαθίσταται στον ΟΤΕ 
και όχι μόνο, είχε σύμβαση υποπρομη- 
θευτή και υποκατασκευαστή με την 5ΑΙΈ 
για το σύστημα ασφαλείας των Ολυ¬ 
μπιακών 041. Ο Πρόδρομος Μαυρίδης, 
γεν. διευθυντής Τηλεπικοινωνιών και 
Πληροφορικής, παραιτήθηκε τον Απρί¬ 
λιο του 2006, μετά από 18 χρόνια στη 
5ίθΓΠ6Π5. Μάλλον τυχαίο θα ήταν... 


4 Εταιρίες Λήψης και Διαβίβασης Εντολών 
* όπ., σ.524. 

6 εφ. ΕΠΕΝΔΥΤΗΣ, 24 Σεπτεμβρίου 1999 
7 "... είπαμε ότι στη χώρα μας υπάρχει πολιτι¬ 
κή και οικονομική σταθερότητα. Είπαμε ότι 
θα ανοικοδομήσουμε όλη τη Γιουγκοσλαβία. 
Αλλά να μην το παρακάνουμε.", Δ. Στεργίου, 
ΤΑ ΝΕΑ, 3 Ιουνίου 1999 


παραοικονομίας. 

Από τις αρχές του 1999, ο δείκτης είχε ξεπεράσει τις 3.000 μο¬ 
νάδες και οι "ειδικοί" προφήτευαν ακόμα μεγαλύτερη άνοδο. Πα¬ 
ρόλες τις εξελίξεις της εποχής (υπόθεση Οτσαλάν τον Φεβρουά¬ 
ριο και έναρξη του πολέμου στο Κόσοβο τον Μάρτιο), ο μικροα¬ 
στικός συρφετός ήταν αποφασισμένος να πιάσει την καλή και 
τίποτα δεν μπορούσε να τον σταματήσει. Η παράδοση του Ο¬ 
τσαλάν στο τουρκικό κράτος θεωρήθηκε από πολλούς ικανός λό¬ 
γος για την προκήρυξη πρόωρων εκλογών. Τα κυβερνητικά στελέχη 
και τα διάφορα "παπαγαλάκια" έπρεπε να καθησυχάσουν την εκλο¬ 
γική πελατεία και να της υποσχεθούν ότι οι αρπαχτές θα συνεχι¬ 
στούν απρόσκοπτα. Οι δηλώσεις για την ισχυρή οικονομία και την 
επικείμενη ένταξη στην ΟΝΕ τόνωσαν το ηθικό των "μαχητών" στα 
πεδία της Σοφοκλέους. Έτσι, σε κάθε πόλη και χωριό ξεφύτρωσαν 
οι περίφημες ΕΛΔΕ\ ενώ οι νοικοκυραίοι πούλησαν σπίτια και χω¬ 
ράφια για να κυνηγήσουν το όνειρο. Το ιδεολόγημα της σκληρής 
δουλειάς και της υπομονής, με βάση το οποίο είχε δομηθεί η ελλη¬ 
νική κοινωνία τις προηγούμενες δεκαετίες, αντικαταστάθηκε τα τε¬ 
λευταία χρόνια από το πνεύμα του "κέρδισε όσο μπορείς και φάε 
όποιον χρειαστεί". 

Το Κόμμα του Χρηματιστηρίου. 

Δεν ξέρουμε αν το φούσκωμα των μετοχών και κατά συνέπεια 
η αύξηση των εσόδων των παικτών ήταν "ρουσφέτι της κυβέρνησης" 1 
ή απλώς μέρος του σχεδίου "ορισμένων συνεργατών του πρωθυπουρ¬ 
γού για ολοκληρωτική ένταξη του Γενικού δείκτη της Σοφοκλέους στην 
πορεία της κυβέρνησης προς τις εκλογές" 6 . Σίγουρα ενίσχυσαν την κυ¬ 
ρίαρχη φρενίτιδα και την αξιοποίησαν σε κάποιο βαθμό, όπως αντί¬ 
στοιχα έκανε και η Ν.Δ που το 2004 είχε ως προεκλογικό λάβαρο 
την αποκάλυψη του "εγκλήματος του χρηματιστηρίου". Δεν γνωρί¬ 
ζουμε επίσης τις συναλλαγές που έγιναν για να κλείσουν οι υποθέ¬ 
σεις. Ωστόσο, η εμπλοκή Μπουρμπούλια, η οποία είχε αναλάβει τη 
διαλεύκανση του σκανδάλου, στο παραδικαστικό κύκλωμα ίσως να 
λέει κάτι. Ούτε έχουμε ακριβή στοιχεία για τα κέρδη των νεοεισερ- 
χόμενων, στην ουσία ανύπαρκτων, εταιριών που πούλαγαν αέρα κο¬ 
πανιστό σε συσκευασία μετοχής και τα μεταξύ τους παιχνίδια, τη 
στιγμή που 33 τρις, δραχμές άλλαξαν χέρια. Η συσσώρευση, άλλω¬ 
στε, τέτοιου είδους πληροφοριών δε θα είχε καμία αξία. 

Αυτό που ξέρουμε είναι ότι 1.600.000 άτομα μυρίστηκαν 
κέρδος και έτρεξαν να προλάβουν. Δεν ήταν η πρώτη φορά που 
επιβεβαιωνόταν έμπρακτα η νοοτροπία του πλιάτσικου, μια νοοτροπία 
με βαθιές ρίζες στην ελληνική πραγματικότητα. Η επιδρομή του ελ¬ 
ληνικού κεφαλαίου στα Βαλκάνια που είχε αρχίσει λίγα χρόνια πριν 
και εξακολουθεί ακάθεκτη, αποτελεί μάλλον την πιο εμφανή εκδή¬ 
λωσή της. Και στις δύο περιπτώσεις (την βαλκανική και χρηματιστη¬ 
ριακή επέλαση) η κοινωνική δυναμική ήταν προσανατολισμένη προς 
έναν κοινό στόχο, το υλικό όφελος 7 . 

Για να επιτευχθεί όμως ο στόχος αυτός, δεν ακολουθήθηκε ο ί¬ 
διος δρόμος. Το πλιάτσικο των Βαλκανίων παρουσιάστηκε ως επι¬ 
βεβαίωση της ισχυρής θέσης του ελληνικού κράτους στη ΝΑ Ευρώ¬ 
πη και ως δυνατότητα να γίνουν ανοίγματα σε νέες αγορές για το 
καλό (πάντα!) της ανταγωνιστικότητας. Η εθνική συσπείρωση, λοι¬ 
πόν, ήταν απαραίτητη, προκειμένου μικρά και μεγάλα αφεντικά να 
επεκτείνουν τις όυ$ίηθ$$ τους εκτός συνόρων. Όσοι γνήσιοι Έλλη¬ 
νες έτρεχαν το 1992 από συλλαλητήριο σε συλλαλητήριο για 
την υπεράσπιση της Μακεδονίας, κατάλαβαν γρήγορα ότι το 
παιχνίδι δεν παίζεται στο όνομα, αλλά στην πολύμορφη αφαί¬ 
μαξη των γειτονικών περιοχών και άρχιζαν να ακονίζουν τα νύ¬ 
χια τους. Θα ξανασυναντηθούν στη Σοφοκλέους, προσαρμο- 
ζόμενοι, χωρίς ιδιαίτερες δυσκολίες, στις νέες συνθήκες. 

Οι αντιδράσεις των "παικτών" στο ναό του χρήματος δεν ήταν 
παρά η έκφραση του πλέον ακραίου ατομισμού, αφού η νίκη του ε¬ 
νός προϋπέθετε την ήττα του άλλου. Τα κοινά αποδεκτά πρότυπα 
ζωής είχαν προ πολλού μεταλλαχθεί και η συγκυρία πρόσταζε ό¬ 
σους ήθελαν να θεωρούνται επιτυχημένοι να κερδίζουν όσο το δυ¬ 
νατόν περισσότερα με την ελάχιστη δυνατή προσπάθεια. Τα μηδε¬ 
νικά του ΙίίβεΐγΙθ δεν αναζητούσαν την αυτοεπιβεβαίωσή τους μέσω 
των συλλογικών ταυτίσεων, αλλά μέσω της ατομικής επικράτησης. 


6 




ο Κορωνιάς της νοώίοηε σε κα- 
τάθληψη για το κακό που βρίκε την 
εταιρία του μετά το σκάνδαλο με 
τις υποκλοπές 


8 Από συνέντευξη του τότε προέδρου της 
επιτροπής Κεφαλαιαγοράς, Σταύρου 
Θωμαδάκη, εφ. ΗΜΕΡΗΣΙΑ, 20 Ιουλίου 
2003. 

9 Ο συγγραφέας, δημοσιογράφος και φίλος 
του Βορίδη, Κωνσταντίνος Κόλμερ, μας 
ενημερώνει στο "πόνημά" του (Ή ληστεία 
του Χρηματιστηρίου 1 , Κάκτος, 2001) για τις 
"πολιτικοκοινωνικές ζημιές από την 
κατάργηση κοινοβουλευτικής μοναρχίας" επί 
Χούντας και τη σήψη του "Κράτουςτης 
αρπαχτής" που δημιούργησε ο Παπανδρέου. 
Λέει χαρακτηριστικά: "Μετά το 1981, έγινε η 
ανακήρυξη του ψευδοκράτους του Ντεκτάς, 
η συρρίκνωση του Ελληνισμού διεθνώς 
("Μακεδονία" ωνομάσθη το 
Αλβανοβουλγαρογύφτικον κράτος των 
Σκοπιών) και τέλος, αλλά όχι άνευ σημασίας, 
η πλήρης ηθική εξαχρείωση του Ελληνικού 
λαού". Ή αλλιώς, καθένας με τον πόνο του. 

Ένα μεγάλο τμήμα της ελληνικής κοινωνίας αποδείχτηκε, για άλλη 
μια φορά, έτοιμο, αναπτύσσοντας κανιβαλικές τάσεις, χωρίς να ξε¬ 
χνάει ταυτόχρονα τον τόσο χρήσιμο παιδισμό του. Έτσι, δεν ήταν 
λίγες οι σκηνές απείρου κάλλους που εκτυλίχθηκαν την περίοδο ε¬ 
κείνη, από την επιστράτευση των ΜΑΤ για να αντιμετωπιστούν οι ε¬ 
γκλωβισμένοι που διαδήλωναν κάθε μέρα στη Σοφοκλέους, ως τη 
συνεχή επίκληση του κράτους-προστάτη για να βάλει τάξη στα 
πράγματα. Αυτό, φυσικά, δεν σημαίνει ότι πόλεμος όλων εναντίον 
όλων αντικατέστησε μια για πάντα την ηθική ομοψυχία έναντι του 
άλλου. Δεν πρόκειται για ανταγωνιστικές, αλλά για συμπληρωματι¬ 
κές πολιτικές επιλογές, με σκοπό τη διατήρηση της κοινωνικής ει¬ 
ρήνης 

"Τελικά, ο απλός επενδυτής αναρωτιέται: Υπήρ¬ 
ξαν σκάνδαλα στη Σοφοκλέους; 

Μα, βέβαια, υπήρξαν και σκάνδαλα και εγκλήματα 
στη Σοφοκλέους " 8 

Είναι εμφανές ότι η άνοδος του χρηματιστηριακού δείκτη ήταν, 
σε ένα βαθμό, τεχνητή και η απώλεια τεράστιων ποσών σε τόσο 
σύντομο διάστημα κάθε άλλο παρά τυχαία. Τα στοιχεία περί άμε¬ 
σης εμπλοκής υπουργών μπορεί να είναι συγκεχυμένα και διάφο¬ 
ρες υποθέσεις, όπως αυτή της Δημόσιας Επιχείρησης Κινητών Α¬ 
ξιών (ΔΕΚΑ), να εκδικάζονται μέχρι σήμερα, όλα όμως συγκλίνουν 
προς αυτή την κατεύθυνση. Εμείς, ωστόσο, επιλέξαμε να ασχολη¬ 
θούμε με τα κοινωνικά χαρακτηριστικά του οικονομικού αυτού 
σκανδάλου, θεωρώντας το γεγονός ότι το 27% του πληθυσμού 
συμμετείχε στο μεγάλο κόλπο, ενδεικτικό της ταξικής οπισθοχώρη¬ 
σης και της γενικευμένης αποβλάκωσης. Η ρητορεία, άλλωστε, περί 
χειραγώγησης του κοινού ή απληστίας του νεοέλληνα, στην οποία 
καταφεύγουν από εργατοπατέρες και αριστερούς "τιμητές του λα¬ 
ού" μέχρι μοναρχοφασίστες 9 , θα λέγαμε ότι μάλλον παραγνωρίζει 
τις δυνατότητες της κοινωνικής πλειοψηφίας για εκμετάλλευση αν¬ 
θρώπων και καταστάσεων. 

Προς έναν νέο ολοκληρωτι¬ 
σμό... 

....σκέψεις πάνω στα σκάνδαλα δημόσιας τάξης 
και ασφάλειας 


Τα προηγούμενα δύο χρόνια τα σκάνδαλα "δημόσιας τάξης και 
ασφάλειας" που ήταν κυρίως στο προσκήνιο ήταν αυτό των απαγω¬ 
γών των 28 Πακιστανών και αυτό που το διαδέχθηκε το σκάνδαλο 
των υποκλοπών. Όλα όσα θα πούμε για τις δυο αυτές περιπτώσεις 
είναι κάποιες πρώτες σκέψεις ή και υποψίες πάνω στο βασικό άξο¬ 
να που έχουμε στο μυαλό μας για τα σκάνδαλα. Ότι δηλαδή δε ξε- 
σπάν χωρίς λόγο, η χρονική στιγμή που εκδηλώνονται δεν είναι τυ¬ 
χαία, και οτι χρησιμεύουν ως μέσα αναδιάρθρωσης κρατικών σχε- 
διασμών. 

Ας ξεκινήσουμε όμως από τα βασικά, δίνοντας μια μικρή περι¬ 
γραφή για το πώς έχουν τα πράγματα. Μέσα στον οχετό των πλη¬ 
ροφοριών των μμε και τη διασπορά σύγχυσης που επιτελούν, δύ¬ 
σκολο δεν είναι μόνο να διαβάσεις πίσω από τις γραμμές το λόγο 
των αφεντικών αλλά και αρκετές φορές να εντοπίσεις το βασικό 
πυρήνα του γεγονότος. Εδώ, δε θέλουμε να εξιχνιάσουμε κανένα 
μυστήριο. Αν έγιναν οι απαγωγές ή όχι, ποιες υπηρεσίες ενεπλάκη- 
σαν και ποιες όχι, ποιοι ήταν οι υπεύθυνοι. Αυτό που επιθυμούμε 
ψάχνοντας λίγο καλύτερα τα πράγματα, είναι να κατανοήσουμε την 
σκοπιμότητα του σκανδάλου, ποιοι ωφελούνται από αυτή την κατά¬ 
σταση έκτακτης ανάγκης. Μια πρώτη απάντηση πάντως θα ήταν σί¬ 
γουρα όχι εμείς. 




Οι απαγωγείς.... 


Ενδιαφέροντα στοιχεία 
παρουσιάζει το βαρόμε¬ 
τρο του μηνάς Φεβρουά¬ 
ριου που διενήργησε η ε¬ 
ταιρεία νΡΙΚ για το ρα¬ 
διοσταθμό Σκάι στις 6 και 
7 Φεβρουάριου σε πανελ¬ 
λαδικό επίπεδο, με αφορ¬ 
μή το ζήτημα των υπο¬ 
κλοπών, και σε δείγμα 
948 ατόμων. Το 70% των 
ερωτηθέντων πιστεύει ότι 
οι υπηρεσίες ασφαλείας 
στην Ελλάδα δεν λειτουρ¬ 
γούν όπως πρέπει, ένα 
65% πιστεύει ότι το διε¬ 
θνές κύρος της χώρας 
βλάπτεται ανεπανόρθωτα, 
ενώ 55% εκφράζει την 
πεποίθηση ότι η εθνική α¬ 
σφάλεια της χώρας δεν 
προστατεύεται καθόλου. 



Ο χάρτης που δόθηκε στην διμο- 
σιότητα, κάπου μέσα στο τρίγωνο 
λυκαβητός, πύργος αθηνών, λευ¬ 
κός σταυρός βρίσκονται οι κακοί 
ωτακουστές. 

Και να που οι αμερικάνοι ξανακά¬ 
νουν την εμφάνισή τους ως ο ιερός 
αποδιοπομπέος τράγος. Όλα τα 
σβήνουν όλα τα καθαρίζουν. 


" Βήμα, 18/12/2005, σ. Α16 
11 ΐΐϊρδϊάθ τόμος I Ιανουάριος-Οκτώβριος 
2006 "χορεύουν ταγκό τα κράτη;" σελ.24 
εκδόσεις αντισχολείο 


Τον Ιούλιο του 2005, λίγες μέρες μετά το τρομοκρατικό χτύπημα 
στο Λονδίνο (07/07/2005), οι ντόπιες μυστικές υπηρεσίες διηνήρ- 
γησαν έρευνες σε 5.432 αλλοδαπούς, έκαναν 2.172 προσαγωγές, 
1.221 συλλήψεις ξένων εργατών και προχώρησαν σε 6 απελάσεις, 
γιατί λέει οτι ένας από τους υπόπτους για τη βομβιστική ενέργεια 
έκανε ένα τηλέφωνο στην ελλάδα. Το σκάνδαλο έγκειται στο γεγο¬ 
νός ότι, σε συνεργασία με τις βρετανικές μυστικές υπηρεσίες, 28 
Πακιστανοί απήχθησαν παράνομα σε Αθήνα, Οινόφυτα και Γιάννε¬ 
να. Ο τότε υπουργός δημόσιας τάξης Γ. Βουλγαράκης διαψεύδει τα 
πάντα δηλώνοντας χαρακτηριστικά: "Αν υπήρχε κάποιο ενδιαφέρον α¬ 
πό οποιαδήποτε χώρα για πιθανούς υπόπτους, γιατί θα έπρεπε να οργα¬ 
νωθεί κάποια παράνομη ή άτυπη διαδικασία ανακρίσεων; Θα γινόταν κα¬ 
νονικά και με τον νόμο. Ούτε η πρώτη φορά θα ήταν ούτε η τελευταία! 

Γίαυτό και είπα οτι το συγκεκριμένο περιστατικό μοιάζει με προβοκάτσια 
ή με κακόγουστη φάρσα..." 10 . Άλλη τρομερή δήλωση του ήταν οτι οι 
Πακιστανοί αλληλοαπαγάγονται, μάλλον για να διασύρουν το καλό 
ελληνικό κράτος (λέμε τώρα εμείς). Ωραίο λοιπόν το αρκετά ωμό 
επιχείρημα γιατί να δράσουν παράνομα και όχι νόμιμα. Και γιατί 
αυτή η παρανομία αποκαλύφθηκε τόσο πλατιά μέσω των μήντια. 
Γιατί βγήκαν στη δημοσιότητα σχέδια των κρατικών μυστικών υπη¬ 
ρεσιών; Γιατί μας λένε οτι πλακώνονται οι πράκτορες μεταξύ τους; 
Έχασε το κράτος τον έλεγχο των υποτακτικών τους; Παίζεται δια¬ 
κρατικό ξεκαθάρισμα λογαριασμών και ξέχασαν να κοιτάξουν το 
κοινό συμφέρον; Και εμάς επιτέλους γιατί μας τα λεν όλα αυτά 
και γιατί αυτή τη χρονική στιγμή; Τι θέλουν να πετύχουν και με 
ποιανών τις πλάτες; 

Το κάθε κράτος ως σχηματισμός έχει την επιθυμία και συνεπακό- 
λουθα την τάση να επεκτείνεται και να γέρνει την πλάστιγγα του τα¬ 
ξικού πολέμου προς το μέρος των αφεντικών. Η στατικότητα είναι 
εχθρός του, όσο και αν πολλές φορές την επιζητά για να αναδιπλω¬ 
θεί και να προχωρήσει ξανά προς τα εμπρός με νέες τακτικές ενά¬ 
ντια στο προλεταριάτο. Τις τελευταίες δεκαετίες όμως, που η υπο¬ 
χώρηση του ταξικού ανταγωνισμού είναι όλο και μεγαλύτερη το 
κράτος και τα αφεντικά έχουν το περιθώριο να δρουν με περισσό¬ 
τερη άνεση. Και εδώ είναι που θα επιχειρήσουμε να απαντήσουμε 
γιατί το κράτος στην περίπτωση των απαγωγών έδρασε παράνομα 
και γιατί αυτή η παρανομία αποκαλύφθηκε. Το κράτος λοιπόν στην 
προοπτική επέκτασης του ζωτικού του χώρου πολλές φορές κινεί¬ 
ται στο σκοτάδι, όσο και αν η ημέρα του αφήνει πάμπολλα περιθώ¬ 
ρια δράσης. Η αναδιάρθρωση των θεσμών προς όφελος του είναι 
ένας από πάγιους στόχους του. Πώς γίνεται όμως αυτό; Πέρα από 
τα δημοψηφίσματα, τις εκλογές κα άλλα τέτοια ωραία; Εμείς υπο¬ 
στηρίζουμε οτι άλλος ένας τρόπος αναδιάταξης του πολιτικού και 
κοινωνικού γίγνεσθαι είναι και τα σκάνδαλα. ΓΓαυτό άλλωστε δε ξε- 
σπάν γιατί έφταιξε η κακιά η στιγμή, το κακό το ριζικό. Το κράτος 
μέσω των σκανδάλων δοκιμάζει και τα όρια του και αυτά της κοινω¬ 
νίας και αναλόγως προχωρεί. 

Στο παράδειγμα των απαγωγών τα πράγματα πάνε ως εξής: Αντι¬ 
γράφουμε από το Πίρ$ίάθ: "Ακολουθείστε την εξής διαδικασία γεγονό¬ 
των: το κράτος παραβιάζει τη "δική του" νομιμότητα κατά, π.χ., 5 βήμα- 
τα> το γεγονός παραμένει για ένα ορισμένο διάστημα κρυφό> αποκαλύ¬ 
πτεται υπό τη μορφή "σκανδάλου"> ο θόρυβος και η αγανάκτηση σχετι¬ 
κά με την παράβαση εκτυλίσσεται κατά κύριο λόγο στα μήντια> όπου και 
εκτονώνεται> αργότερα το κράτος διαμορφώνει μια νέα νομιμότητα, με¬ 
τατοπισμένη από την προηγούμενη κατά, π.χ., 3 βήματα> οι διαμαρτυρό- 
μενοι ενίστανται, αλλά καθησυχάζουν απ'το το γεγονός οτι 2 βήματα πα¬ 
ραμένουν (ακόμα) ανεπίτρεπτα> Και;" 11 Χωρίς να θέλουμε να υπερα¬ 
σπίσουμε κανένα αστικό σύνταγμα και να διαφυλάξουμε τη νομιμό¬ 
τητα του, δεν μπορούμε να μη βλέπουμε τα επιθετικά σχέδια των 
αφεντικών. Όλη αυτή η κίνηση αποσκοπεί στην ολοένα αναδιάρ¬ 
θρωση της νομιμότητας, στη συνεχή ρευστοποίηση της που δίνει 
πατήματα για να προετοιμάζεται η καινούρια. Το πέρασμα σε ένα 
ολοένα κράτος έκτακτης ανάγκης που δείχνει τα δόντια του δεν 
χρειάζεται πια απαραίτητα τα τανκ στους δρόμους. Υπάρχουν και 
άλλοι τρόποι πιο λειτουργικοί και θεαματικοί. ΓΓαυτό και οι κρατι¬ 
κές παρανομίες δεν μπορούν να παραμένουν διαρκώς κρυμμένες, 
χρειάζονται το φως για να αρχίζουν να επιτελούν τη λειτουργία 



Προς μια προσεκτικά ενορχη¬ 
στρωμένη χούντα. 


Εμφύλιος δύο ομάδων πρακτόρων 
στην ΕΥΠ, Βήμα 2/4/2006 Α18 

Στελέχη του Υπουργείου Δημόσιας Τά¬ 
ξης αναφέρουν ότι στην ΕΥΠ δραστη¬ 
ριοποιούνται δύο ομάδες που πραγμα¬ 
τοποιούν ειδικές έρευνες με τη χρήση 
προηγμένων τεχνολογιών... Οι ίδιες πη¬ 
γές αναφέρουν ότι "λίγους μήνες πριν 
από την αποχώρηση Βουλγαρόκη από 
το υπουργείο Δημόσιας τάξης ξέσπασε 
η εσωκομματική διένεξη στη ΝΔ, με 
βουλευτές του κόμματος-όπως ο κ.Καμ- 
μένος-να ζητούν την απομάκρυνση του 
κ.Κατσούλη (προϊστάμενος της 2ης ομά¬ 
δας) από την ΕΥΠ και να αποδίδουν ευ¬ 
θύνες στην ομάδα του για παράνομες ε¬ 
νέργειες. Ορισμένοι βουλευτές της ΝΔ 
ζητούσαν επιπλέον την αναβάθμιση του 
προϊστάμενου της άλλης ομάδας, που 
χειριζόταν την αμερικάνικη συσκευή των 
υποκλοπών. Από αυτή την εσωκομματι¬ 
κή αντιπαράθεση φαίνεται να αναδει- 
κνύονται οι πληροφορίες περί εμπλοκής 
της ΕΥΠ στην υπόθεση των υποκλοπών. 

Διάλεξε με ποια ομάδα είσαι, οι επο¬ 
χές που τα πρακτοριλίκια ήταν κρυφά 
μάλλον έχουν περάσει προ πολλού. Πο¬ 
ζάρουν στα πρωτοσέλιδα των εφημερί¬ 
δων (φώτο). Η εξοικείωση με τον πρά¬ 
κτορα ως επάγγελμα πηγαίνει παρεούλα 
με το αίτημα για ασφάλεια 


12 0 κ. Καραμανλής τόνισε ότι η κατεύθυνση 
για τις αποτελεσματικότερες ρυθμίσεις και τα 
πρόσθετα μέτρα όπου χρειάζεται είναι η 
περαιτέρω ενίσχυση του υπάρχοντος 
θεσμικού πλαισίου, η ενίσχυση των 
ανεξάρτητων αρχών με το προσωπικό και τα 
μέσα που απαιτούνται για να μπορούν να 
λειτουργήσουν με τον πιο αποτελεσματικό 
τρόπο, η συστηματική και εντατική 
διενέργεια ελέγχων και η καθιέρωση 
πλαισίου αυστηρότερων ποινών τόσο σε 
βάρος εκείνων που εμπλέκονται σε παρόμοια 
εγκλήματα, όσο και σε βάρος εκείνων που 
χρησιμοποιούν προϊόντα εγκλήματος, 
13/2/2006 

13 Αρχή Διασφάλισης Απορρήτου 
Επικοινωνιών 


τους,, να διαμορφώνουν τις συνθήκες έκτακτης ανάγκης σε συνερ¬ 
γασία βέβαια και με την κοινωνία, η οποία π.χ αν γουστάρει περισ¬ 
σοτέρους μπάτσους γιατί και το καημένο το κράτος να μην τους 
δώσει. 

Και πως μπορεί να μην παίρνει μέρος όταν το ϊΕιονν περιλαμβάνει 
ρόλους απ'το "που να ασχοληθείς τώρα" ως το "η αστυνομία δεν 
κάνει καλά τη δουλειά της" και "έχουμε γεμίσει ξένους". Και με μια 
αριστερά που το μόνο που την προβληματίζει είναι οι παράνομες 
απαγωγές των 28 Πακιστανών και δεν βγάζει τσιμουδιά για τις 
5.432 νόμιμες προσαγωγές μεταναστών. Αυτή όμως είναι η καθημε¬ 
ρινότητα και τι να κάνουμε, έτσι δεν είναι; Ή μήπως λέει κάτι για ό¬ 
λη αυτή τη χαρτογράφηση των ξένων εργατών στην ελλάδα και δη 
μουσουλμάνων, σε εποχές "ισλαμοφοβίας" και παγκόσμιου αντι- 
τρομοκρατικού πολέμου; Ποιος μας λέει ότι αυτή η καταγραφή δεν 
θα χρησιμεύσει και στην από 'δω πλευρά του κόσμου; 

...και οι ωτακουστές 

Το άλλο μεγάλο σκάνδαλο δημόσιας τάξης ήταν οι υποκλοπές. 
Μηχανήματα παρακολούθησης που είχαν τοποθετηθεί για την α¬ 
σφάλεια των ολυμπιακών αγώνων του 2004, συνέχισαν να λειτουρ¬ 
γούν και μετά τη λήξη τους. Παρακολουθούνταν οι τηλεφωνικές 
συνδιαλέξεις διαφόρων κυβερνητικών στελεχών, ακόμα και του ί¬ 
διου του πρωθυπουργού, αλλά και διαφόρων αριστερών και ακροα¬ 
ριστερών πολιτών. Εν δυνάμει λοιπόν όλοι παρακολουθείστε ή κάτι 
τέτοιο τελοσπάντων ήθελαν να μας πουν. Το θέμα εδώ όμως είναι 
αν και τον Μάρτιο του 2005 η νοά&ίοηθ εντόπισε το παράνομο λο¬ 
γισμικό στις εγκαταστάσεις της και ενημέρωσε τους αρμόδιους φο¬ 
ρείς, έπρεπε να περάσουν I I μήνες (Ιανουάριος 06) για να το δη¬ 
μοσιοποιήσει η κυβέρνηση. Οι συνθήκες δημοσιοποίησης δηλαδή 
του σκανδάλου πέρασαν πρώτα και κύρια από το ίδιο το κράτος, 
το οποίο παρουσίασε τον εαυτό του ως τον εγγυητή της ομαλής 
λειτουργίας του πολιτεύματος, εφόσον το ίδιο αποκάλυψε το σκάν¬ 
δαλο. 

Αξίζει να σημειωθεί βέβαια ότι το προεδρικό διάταγμα για την 
παρακολούθηση κινητών στο πλαίσιο καταπολέμησης του οργανω¬ 
μένου εγκλήματος υπογράφτηκε συμπωματικά στις 10 Μαρτίου 
2005 την ίδια μέρα που ο πρωθυπουργός μάθαινε ότι το τηλέφωνο 
του παρακολουθείται. Σύμφωνα με εκείνο το διάταγμα, οι εταιρείες 
τηλεπικοινωνιών έπρεπε με δικά τους έξοδα να αγοράσουν τον ε¬ 
ξοπλισμό για να συνδέουν απευθείας τις συνομιλίες των πελατών 
τους με την ΕΥΠ. Βέβαια, αυτό δεν πολυάρεσε, και δύο μήνες με¬ 
τά η νοά^ίοηθ ζητά από την κυβέρνηση 500.000 ευρώ για να απο¬ 
κτήσει (νόμιμα πια) το λογισμικό παρακολούθησης τηλεφωνικών 
συνδιαλέξεων. Και όλα αυτά σε ένα κλίμα όπου σχεδόν ένα χρόνο 
μετά γινόταν λόγος για τη διασφάλιση του απορρήτου των τηλεφω¬ 
νικών επικοινωνιών 12 και διάφορες επιτροπές, όπως η ΑΔΑΕ 13 ανα¬ 
λάμβανε δράση για να συνδράμει στο έργο των αρμοδίων θεσμών 
και φορέων για την ενίσχυση του υπάρχοντος θεσμικού πλαισίου. 

Και σιγά σιγά όπως όλα τα κακά που συμβαίνουν σ'αυτό τον τό¬ 
πο "δεν υπάρχει αμφιβολία ότι οι τηλεφωνικές υποκλοπές ήταν α¬ 
μερικανικής έμπνευσης". Αυτό πάνω κάτω έσπευσαν όλοι να δηλώ¬ 
σουν από το Πασοκ και την αριστερά ως ακόμα και τα υπονοούμε¬ 
να στην κυβερνητική τρίωρη συνέντευξη τύπου πάνω στο θέμα των 
υποκλοπών. Το μεγαλείο της ελληνικής εθνικής ενότητας. Όλοι μα¬ 
ζί δείχνουν τους Αμερικάνους και όλοι μαζί νοιάζονται για την εθνι¬ 
κή ασφάλεια., ενώ παράλληλα διάφορα αλλά μικρά ζητηματάκια δη¬ 
μόσια τάξης τρέχουν με τάξη και κοινή συναινέσει. Ανάδειξη της α¬ 
νάγκης σκλήρυνσης των νομοθεσιών παρακολούθησης, εξοικείωση με 
τον πράκτορα ως επάγγελμα, λατρεία για τους μπάτσους, μίσος και εκμε¬ 
τάλλευση για τους ξένους. Το αίτημα για ασφάλεια στο επίκεντρο ο¬ 
δεύει χέρι χέρι με τον ολοένα εκφασισμό της κοινωνίας προς ένα 
νέο ολοκληρωτισμό. Προς μια προσεκτικά ενορχηστρωμένη 
χούντα. 

ο Βουλγαράκης στα όπλα 


14 Κάτι αντίστοιχο έγραψαν στο Απίθγοπ 
5οαοΙθ9θΙ Κθνϊθνν το 1974, παρασυρμένοι 
ίσως από το ριζοσπαστισμό της εποχής, 
κάποιοι 'ειδικοί' ("τα δημόσια γεγονότα 
υπάρχουν εξαιτίας των πρακτικών σκοπών 
που εξυπηρετούν, παρά εξαιτίας της 
αντικειμενικής τους σημασίας"). 


που είναι το κράτος; 

Η κότα έκανε το αυγό ή το αυγό την κότα; και 
άλλες απορίες. 

Ένα γεγονός μπορεί να κοινοποιηθεί, να γίνει δηλαδή δημόσιο 
και αποτελώντας σημείο αναφοράς για ένα πλήθος ανθρώπων, να 
καταστεί μέρος της κοινής τους ιστορίας. Μπορεί, όμως, και να μεί¬ 
νει στο σκοτάδι. Κι αυτό γιατί τα γεγονότα δεν είναι αντανάκλαση 
μιας υποτιθέμενης αντικειμενικής πραγματικότητας, αλλά κοινωνικές 
κατασκευές που αποκτούν τη σημασία και τα χαρακτηριστικά που 
τους αποδίδονται 14 . Αυτός που ορίζει την κανονικότητα (τα "συνη¬ 
θισμένα" γεγονότα της καπιταλιστικής καθημερινότητας), ορίζει και 
την αντεστραμμένη όψη της, τα σκάνδαλα. Με άλλα λόγια, το αν έ¬ 
να γεγονός θα εξελιχθεί σε σκάνδαλο, η χρονική στιγμή που θα 
βγει στην επιφάνεια και το ποια υπηρεσία προορίζεται να προσφέ¬ 
ρει, είναι ζητήματα πολιτικής. Κρατικής πολιτικής. 

Αναρωτιέται, βέβαια, κανείς στα χρόνια της κοινωνικής αφασίας 
και της βασιλείας του απολιτικού λόγου, γιατί το κράτος αυτοϋπο- 
νομεύεται βγάζοντας στη φόρα κάποιες από τις επιλογές και τις 
στρατηγικές του που θα έπρεπε, μάλλον, να αποσιωπά. Γιατί να 
μπαίνει στη διαδικασία να απολογείται για πράγματα που θα μπο¬ 
ρούσε να είχε κάνει στα φανερά; Ίσως επειδή, ακόμα και σήμερα, 
που η γενικευμένη βαρβαρότητα και η αποβλάκωση δεν φαίνεται να 
απειλούνται από τις ταξικές επιλογές των "από κάτω", στο βαθμό 
τουλάχιστον που αυτές παραμένουν αποσπασματικές και μεμονω¬ 
μένες, η κρατική μηχανή πρέπει να δικαιολογεί την ύπαρξή της και 
να κερδίζει κάθε στιγμή την εξουσία της. Ίσως πάλι επειδή ένα 
σκάνδαλο μπορεί να γίνει το μέσο για να περάσει το κράτος ένα 
μήνυμα ή να εισάγει νέους κανόνες στο παιχνίδι. Ως άλλη μέθοδος 
δοκιμής και πλάνης (δοκιμάζονται τα κοινωνικά αντανακλαστικά και 
οι διαθέσεις), τα σκάνδαλα λειτουργούν έμμεσα σαν δημοψήφισμα 
και προλειαίνουν το έδαφος ακόμα και για μια (άτυπη) συνταγματι¬ 
κή αναθεώρηση. Κάτι που σημαίνει ότι το κράτος δε βάζει κανέ¬ 
να αυτογκόλ, απλώς στις συνθήκες που κάθε φορά διαμορφώνο¬ 
νται, κρίνει πιο είναι το καταλληλότερο εργαλείο και ανάλογα το α- 
ξιοποιεί. Σε τελική ανάλυση, αυτό που μοιάζει με άμυνα είναι η κα¬ 
λύτερη επίθεση. 

Δημιουργία, διαχείριση ή όταν οι δύο έννοιες 
ταυτίζονται. 


Αναμφίβολα, λέγοντας ότι τα σκάνδαλα είναι κρατικές υποθέσεις 
δεν υπονοούμε ότι κάποιο υπουργικό συμβούλιο ή μια ειδική 
επιτροπή οργανώνει μηχανορραφίες και σκηνοθετεί παραστά¬ 
σεις για το φιλοθεάμον κοινό. Λέμε μόνο, ότι είναι απαραίτητη η 
εμπλοκή ενός ή περισσότερων ατόμων, τα οποία κατέχουν θέσεις 
εξουσίας στον μηχανισμό, προκειμένου ένα γεγονός να αναβαθμι¬ 
στεί και να κατηγοριοποιηθεί ως σκάνδαλο. Αλλιώς θα παρέμενε έ¬ 
να νέο στα πλαίσια μιας γειτονιάς ή μιας ορισμένης κοινωνικής ομά¬ 
δας. Για να γίνουμε πιο συγκεκριμένοι, θα αναφέρουμε την περί¬ 
πτωση της απαγωγής των μεταναστών από το Πακιστάν από πρά¬ 
κτορες των ελληνικών και βρετανικών μυστικών υπηρεσιών μετά το 
χτύπημα στο Λονδίνο τον Ιούλιο του 2005, αλλάζοντας όμως λίγο 
τα δεδομένα. Ας υποθέσουμε ότι οι μετανάστες αυτοί αψηφούσαν 
τους όποιους εκβιασμούς και τις όποιες απειλές που θα δέχτηκαν 
και μιλούσαν ανοιχτά σε κάποιον από την κοινότητά τους ή έκαναν 
κάποια δημόσια καταγγελία. Τι κατάληξη θα είχε ένα παρόμοιο εγ¬ 
χείρημα; Οι περισσότεροι, εκτός ίσως από δύο τρεις ευαίσθητους 
της Ελευθεροτυπίας που θα ξιφουλκούσαν για τα "ανθρώπινα δι¬ 
καιώματα", υποψιαζόμαστε ότι θα τους συνιστούσαν να σταματή¬ 
σουν να βλέπουν Χ-ΉΙβδ. Χρειαζόταν, λοιπόν, η διοχέτευση της 
πληροφορίας από το βρετανικό κράτος στις εκεί εφημερίδες και 
στη συνέχεια στις ελληνικές, προκειμένου να τεθεί θέμα και να α¬ 
ποκτήσει τις διαστάσεις σκανδάλου ένα γεγονός που αν δεν είχε 
κριθεί ως χρήσιμο στη δεδομένη συγκυρία, δε θα εντασσόταν πα¬ 
ρά στη ρουτίνα των τακτικών ελέγχων-πογκρόμ εκ μέρους του 
κράτους. 

Κατά τη γνώμη μας, συλλογισμοί όπως ότι γεγονότα τέτοιου εί¬ 
δους συνιστούν εκτροπή από τη νομιμότητα και άρα αποκλειστική 
αρμοδιότητα της "Δικαιοσύνης" ή ότι αποτελούν τμήμα του συνή¬ 
θους επικοινωνιακού πολέμου, με σκοπό τη δημιουργία εντυπώσε¬ 
ων και άρα δε θα πρέπει να μας απασχολούν ιδιαίτερα, είναι προ¬ 
βληματικοί για έναν κυρίως λόγο. Γιατί, λιγότερο ή περισσότερο 
συνειδητά, απομακρύνονται από τον σκληρό πυρήνα αυτών των πε¬ 
ριστατικών που είναι πολιτικός (όχι ηθικός ή αισθητικός) και γι' αυ¬ 
τό δεν έχει θέση στους κανιβαλικούς τηλεοπτικούς διαλόγους ή 
στα δήθεν αιχμηρά πρωτοσέλιδα του αστικού τύπου. Το ότι, οι θέ¬ 
σεις της αριστερός (της κρατικής σε πρώτο επίπεδο) απορρέουν α¬ 
πό συλλογισμούς παρεμφερούς περιεχομένου, δεν προκαλεί έκ¬ 
πληξη. Είναι πάγια η τακτική της να υποστηρίζει ότι κάθε νέο σκάν¬ 
δαλο δεν είναι παρά μια ακόμη προσπάθεια των διαχειριστών της 
εξουσίας να αποπροσανατολίσουν το "φτωχό πλην τίμιο λαό" από 
τα ουσιαστικά του προβλήματα. Το αναλυτικό σχήμα που χρησιμο¬ 
ποιείται, διαχρονικά, από το ΚΚΕ, αλλά και από τον Συνασπισμό 15 , 
είναι αυτό ακριβώς που αρμόζει σε συγκεντρωτικά όργανα, τα ο¬ 
ποία συμμετέχουν στο κοινοβουλευτικό καρναβάλι και εκμεταλ¬ 
λευόμενα τη διάχυτη αριστερή ιδεολογία 15 παρουσιάζονται ως θε- 
ματοφύλακες της επαναστατικής συνείδησης. Υιοθετώντας μια βα¬ 
θιά συντηρητική αντίληψη των πραγμάτων, ανταποκρίνεται πλήρως 
στο κυρίαρχο πνεύμα στασιμότητας (που μπορεί να συμπυκνωθεί 
στη φράση "έτσι είναι η κατάσταση, τι να κάνουμε;"), ενώ τη συμ¬ 
βολή της στην περαιτέρω ενίσχυση της κοινωνικής ακινησίας την ε¬ 
ξαργυρώνει με τη νομιμοποίηση του ρυθμιστικού, στο βαθμό που 
της αναλογεί, ρόλου της στο παιχνίδι. 


Συνέχιση της νομιμότητας με άλλα μέσα. 


15 0 καλοκάγαθος "βιοπαλαιστής" που πέφτει 
θύμα παραπλάνησης από το δολοπλόκο κρά- 
τος-φάντασμα από τη μία, και οι εκπρόσωποι 
της πλουτοκρατίας [κατά την ορολογία Πα- 
παρήγα], οι οποίοι, αφού είναι σάπιοι δεν υ¬ 
πάρχει λόγος να ασχολούμαστε με τις ενέρ¬ 
γειες τους, από την άλλη. 

16 Με τον όρο "διάχυτη αριστερή ιδεολογία" 
εννοούμε το μείγμα ψευδοεπαναστατικότη- 
τας, συνομωσιολαγνείας και εθνικοπατριωτι- 
σμού που μοιράζονται μεγάλα τμήματα "α¬ 
πλών αγωνιστών" της κοινωνίας, ανεξάρτητα 
από το τι ψηφίζουν. Δεν είναι τυχαίο που ο 
πιο κοινός διάλογος στο δρόμο είναι: - "Πώς 
τα πάς;", - "Εδώ, στον αγώνα". 

17 "Ανίδεες" χαρακτήρισε ο Αλογοσκούφης 
τις διοικήσεις των Ταμείων που εμπλέκονται 
στην υπόθεση των ομολόγων. 

Τα "μαύρα ταμεία" των εταιριών, όπως της 
γαλλικής ΤήδΙθ5 που διέθετε το 2-3% του τζί¬ 
ρου της για μίζες προκειμένου να αναλάβει 
εξοπλιστικά προγράμματα, ενώ πρώην αξιω- 
ματούχοι της υποστηρίζουν ότι δεν έκλεισε 
δουλειές για τους Ολυμπιακούς του 2004 ε¬ 
πειδή "δεν πότισε ψηλά". ΚΑΘΗΜΕΡΙΝΗ, 

21 Νοεμβρίου 2006. 

18 Ενδεικτικό είναι το ξέσπασμα οργής ενός 
δημοκρατικού πολίτη που τον πνίγει το δίκιο: 
"Κάθε φορά που ένα σκάνδαλο βγαίνει στη 
φόρα, αυτό που σίγουρα αποκαλύπτεται εί¬ 
ναι ότι η χώρα εξακολουθεί να είναι ως οντό¬ 
τητα σύγχρονου κράτους δικαίου ένα απερί¬ 
γραπτο 'ξέφραγο αμπέλι 1 ", και "πανηγυρικά 
επιβεβαιώνονται τα χάλια ενός συστήματος 
χώρας με 'μαϊμού 1 κρατικές δομές, μιας χώ- 
ρας-παραδείσου για χαβαλετζίδες, για 'ατσί- 
δες' και 'αετονύχηδες'...", Κων. Αγγελόπου- 
λος, ΓΑΛΕΡΑ, τ.20, Μάιος 2007 


Οι αδιάκοπες προσπάθειες που καταβάλλουν όσοι βρίσκονται 
σε θέσεις εξουσίας και οι συν αυτώ για να παρουσιάσουν το κάθε 
σκάνδαλο ως μεμονωμένη περίπτωση κακοδιαχείρισης υποδηλώ¬ 
νουν ότι μόνο περί αυτού δεν πρόκειται. Δεν είναι κάποια "ανίδεα" 
ή "διεφθαρμένα" στελέχη 17 που πρέπει να απομακρυνθούν για να ε- 
πανέλθει η ομαλότητα. Εδώ, οι εξαιρέσεις δεν επιβεβαιώνουν τον 
κανόνα. Είναι ο κανόνας. Συνεπώς, η φιλολογία περί διαφθοράς που 
αναπτύσσεται κάθε τόσο και ο ανένδοτος αγώνας που κηρύσσεται 
για την πάταξή της, είναι, φυσικά, χρήσιμα εργαλεία για τα αφεντι¬ 
κά, αφού η συζήτηση περιστρέφεται γύρω από τα προσωπικά χα¬ 
ρακτηριστικά και την ηθική των δήθεν επίορκων, την ώρα που η δη¬ 
μοκρατία φαίνεται να αποδίδει δικαιοσύνη. Η καταφυγή, όμως, 
στην κοινή ορολογία περί διαφθοράς προϋποθέτει την αποδοχή ή 
τουλάχιστον την ανοχή ενός ολόκληρου ιδεολογήματος, σύμφωνα 
με το οποίο διαφθείρεται, δηλαδή εξαχρειώνεται ή βλάπτεται ηθι¬ 
κά, ένας οργανισμός που είναι ή θα μπορούσε να είναι αθώος και 
αμόλυντος. Έτσι, το δήθεν ηθικό έλλειμμα υποσκελίζει ένα ζήτημα 
πολιτικής φύσης, όπως είναι η οργάνωση της κοινωνίας, άρα ο καπι¬ 
ταλισμός αυτός καθαυτός. Εκείνο που προβάλλει ως έκτακτο περι¬ 
στατικό είναι μάλλον η υγεία ενός συστήματος που έχει ως βασική 
αξία την επίτευξη του ατομικού κέρδους και κινητήρια δύναμη αυ¬ 
τήν ακριβώς την απουσία κάθε φραγμού, κάτι που του επιτρέπει να 
αφομοιώνει και να αλέθει σχεδόν τα πάντα. Προτάσεις, λοιπόν, για 
έναν "καπιταλισμό με ανθρώπινο πρόσωπο", οι οποίες δεν είναι α¬ 
πλοϊκές και αβάσιμες, αλλά επικίνδυνες, καθώς καλλιεργούν έναν 
μηδενιστικό, μοιρολατρικό τρόπο σκέψης θεωρώντας αναπόφευκτη 
τη σημερινή μορφή του πολιτικού, συσπειρώνουν όλες τις τάσεις 
του παγκόσμιου ρεφορμισμού και αποτελούν το εναλλακτικό άλλο¬ 
θι της βαρβαρότητας. 

Συμβαίνουν και "εις Παρισίους". 

Ένα από τα επιχειρήματα που χρησιμοποιούν συχνότερα οι κα¬ 
τήγοροι της διαφθοράς είναι ότι στην Ελλάδα, μια χώρα "μπανανία", 
ευδοκιμούν τα σκάνδαλα, καθώς απουσιάζουν οι οργανωμένες κρα¬ 
τικές δομές και κανείς δεν τηρεί τη νομιμότητα 18 . Το γνωστό και 
βολικό παραμύθι της υπανάπτυκτης ψωροκώσταινας, βάσει του ο¬ 
ποίου καλλιεργούνται αντιλήψεις του τύπου: "το ελληνικό κράτος 
είναι εξαρτημένο και γι' αυτό δεν μπορεί να είναι ιμπεριαλιστικό", 

ο Ευαγγελάτος εξετάζει το 
μπαζούκαςτου 



19 Σε αντίθεση με εμάς τους κακόβουλους, υ¬ 
πάρχουν άλλοι με "λαϊκές ευαισθησίες" που 
ανησυχούν για την "κατατρομοκράτηση της 
κοινωνίας..." και υποστηρίζουν ότι "σ'αυτό 
το δρόμο κινείται υποχρεωτικά οποιοσδήπο¬ 
τε (από κακία, από βλακεία ή απλά από ανω¬ 
ριμότητα) διεκδικείτην εξουσία...", Κωστής 
Παπαϊωάννου, ΜΑΚΕΔΟΝΙΑ, 30 Οκτώβρη 
2005. 


συντηρείται σκόπιμα τόσο από τα αφεντικά (πολιτικά και οικονομι¬ 
κά) όσο και από τους πάσης φύσεως "υπερασπιστές του λαού". Οι 
πρώτοι, μπορούν, έτσι, να κάνουν τις δουλειές τους ανενόχλητοι α¬ 
πό τη Βουλγαρία ως το Αφγανιστάν, καταφέρνοντας να αποσπούν 
την κοινωνική συμπάθεια, αφού προβάλλονται ως θύματα που δέ¬ 
χονται πιέσεις από τις "μεγάλες δυνάμεις". Οι δεύτεροι, εύκολα α¬ 
ποποιούνται τις ευθύνες τους για την υπόθαλψη του κοινωνικού 
φασισμού που βρίσκει πάτημα σε όλα αυτά τα συμπλέγματα δήθεν 
κατωτερότητας, με αποτέλεσμα η συνείδηση της συντριπτικής 
πλειοψηφίας "των από κάτω" να έχει εθνικό αντί για ταξικό χαρα¬ 
κτήρα. Κάτι αντίστοιχο συμβαίνει και στην υπόθεση των σκανδά¬ 
λων. Οι μηχανισμοί του κράτους παρουσιάζονται ως διάτρητοι και 
η κοινωνία ως εθισμένη στα λαδώματα και τις μίζες ήδη από την ε¬ 
ποχή του Οθωνα. Κατά συνέπεια, από τη στιγμή που έτσι έχουν τα 
πράγματα σε όλους αναγνωρίζεται το ακαταλόγιστο και ο ύπνος 
μπορεί να συνεχίζεται μακάρια. Μια τέτοια αντιμετώπιση του πολι¬ 
τικού, με γενικεύσεις και στερεότυπα, αποκλείει εξ αρχής οποιαδή¬ 
ποτε προσπάθεια κατανόησης και άρα άρνησης της ισχύουσας 
πραγματικότητας για τον απλούστατο λόγο ότι αναγνωρίζει κάποια 
εξωτερικά, ευμετάβλητα χαρακτηριστικά (π.χ ο βαθμός τήρησης 
της νομιμότητας), του καπιταλισμού ως εγγενή και άκαμπτη (π.χ η ί¬ 
δια η αστική νομιμότητα). Το ότι, όμως, στην Ελλάδα μια σχετική 
χαλαρότητα είναι κυρίαρχη σε όλα τα επίπεδα, δε σημαίνει ότι ο 
καπιταλισμός, που έχει ως βασικό γνώρισμα την ευελιξία και την 
προσαρμοστικότητα, δε λειτουργεί εξίσου ομαλά όπως στη Γερμα¬ 
νία. Κρίνοντας τέλος, από σκάνδαλα σαν αυτό της Επγοπ ή της 
Οθ3ΐ·$ττθ&Γη, το οποίο αφορούσε στο ξέπλυμα χρήματος, ενώ πολ¬ 
λά "ισχυρά πρόσωπα" της Γαλλίας, ανάμεσα τους και ο Σαρκοζί κα- 
τηγορήθηκαν ότι είχαν μυστικούς λογαριασμούς, λέμε ανεπιφύλα¬ 
κτα το αυτονόητο. Το ελληνικό κράτος ανήκει στον καπιταλιστι¬ 
κά αναπτυγμένο κόσμο, με ό,τι αυτό συνεπάγεται. 

Πολιτική σκανδάλων, όχι σκανδαλολογία 

Η εκτίμηση ότι η πολιτική δεν ασκείται μόνο μέσω των τυπικών 
εργαλείων της αστικής δημοκρατίας (νόμοι, εκλογές, κατασταλτική 
βία...) μας οδηγεί στην απόρριψη κάθε ρητορείας περί σκανδαλο¬ 
λογίας και κατευθυνόμενης από τα μμε κινδυνολογίας 19 . Μια τέτοια 
οπτική εκλαμβάνει τα άτομα ως παθητικούς δέκτες εξωτερικών 
προς αυτά καταστάσεων, μην αναγνωρίζοντας καμία δυνατότητα 
παρέμβασης. Επειδή όμως, δε μιλάμε για τα σκυλιά του Παβλόφ, 
αλλά για υποκείμενα που έχουν επιλέξει (έστω και αν δεν έχουν α- 
ναλάβει την ευθύνη) την απάθεια και τον ατομισμό ως μέθοδο δρά¬ 
σης, δεν μπορούμε να αποδώσουμε στα μμε ιδιότητες ενός μάγου- 
φυλάρχου που σαγηνεύει, υπνωτίζει και καθοδηγεί το άβουλο κο¬ 
πάδι. Γιατί, πολιτική πράξη δεν είναι μόνο το να κλείνεις την τηλεό¬ 
ραση και να αναζητάς τρόπους επαναοικειοποίησης της ζωής, αλλά 
και το να μην κάνεις τίποτα, εμμένοντας στη βύθιση στο φανταχτε- 
ρό σκουπιδότοπο. Χωρίς αμφιβολία, τα μμε έχουν τη δυνατότητα 
να κατασκευάζουν ειδήσεις και γεγονότα εκ του μηδενός, αποδει- 
κνύοντας ότι το μέσο είναι το μήνυμα. Κάτι που φαίνεται να ισχύει 
στην περίπτωση των ερωτικών σκανδάλων, όπου το αδηφάγο κοινό 
τροφοδοτείται με ροζ ιστορίες γεμάτες ίντριγκες και ακόλαστα πά¬ 
θη που όσο πιο κραυγαλέες είναι τόσο πιο καλά επιτελούν το έργο 
τους, τη φαντασιακή εκτόνωση και την ψευδαίσθηση της εγγύτητας 
με έναν κόσμο λαμπερό αλλά ξένο για την καθημερινότητα των 
"κοινών θνητών". Στα πολιτικά και οικονομικά σκάνδαλα με τα οποί¬ 
α επιχειρήσαμε να ασχοληθούμε, τα μμε έχουν το ρόλο του διαύ¬ 
λου και όχι του οργανωτή. Είναι μεν ο απαραίτητος, κεντρικός δια¬ 
μεσολαβητής προκειμένου να δοθεί έκταση σε ένα γεγονός, το 
ποια όμως είναι η επιθυμητή έκταση ορίζεται από το κράτος. 

Σκιαγραφώντας τις "αρετές". 

Αν κρίνουμε από την απήχηση και τις αλλαγές που επιφέρουν, 
τα σκάνδαλα είναι πολυλειτουργικά και αποτελεσματικά για το κρά¬ 
τος. Σε θεσμικό επίπεδο, μπορούν να χρησιμοποιηθούν ως α¬ 
φορμή για την αναδιάρθρωση τομέων, στους οποίους μια με¬ 
ταρρύθμιση, πιθανώς, να μην εφαρμοζόταν όσο γρήγορα και 

20 "Πολλοί ήταν τοξικομανείς που παρουσία¬ 
σαν σύνδρομο στέρησης, δεν τους πήγαν σε 
γιατρό όπως έπρεπε και τρελάθηκαν. Αρκετοί 
μετανάστες έγιναν αυτόχειρες από το φόβο 
της απέλασης. Κάποιοι δεν άντεξαν την κοι¬ 
νωνική διαπόμπευση, επειδή τους κράτησαν 
για μια ακάλυπτη επιταγή. Δηλαδή για ποινι¬ 
κά αδικήματα για τα οποία σε καμία άλλη 
χώρα δε θα είχαν αυτή τη μεταχείριση", Κα¬ 
τερίνα Ιατροπούλου, ΕΛΕΥΘΕΡΟΤΥΠΙΑ, 1 Α¬ 
πριλίου 2007. 

*0 όρος "ρευστότητα" περιγράφει επαρκώς 
την απροσδιόριστη μορφή του σημερινού 
κράτους. Και λέμε απροσδιόριστη αφού δεν 
έχουμε απέναντι μας μια άκαμπτη οντότητα 
με συγκεκριμένη οργάνωση της εργασίας, 
πχ., φορντικού τύπου, και ξεκάθαρα, κατά το 
δυνατόν, μοντέλα συμπεριφοράς (πειθαρχία, 
πουριτανισμός...), αλλά ένα μείγμα προκαπι- 
ταλιστικών, νεωτερικών και πρωτοεμφανιζό- 
μενων κοινωνικών σχέσεων. Μέσα σε αυτή 
τη ρέουσα κατάσταση, είναι "λογικό" να α¬ 
ναπτύσσονται πολιτικές και ιδεοληψίες που 
προκαλούν σύγχυση, ασκούν δηλαδή πνευ¬ 
ματική βία που έρχεται να συμπληρώσει την 
οικονομική εκμετάλλευση και την καταστολή. 
Αυτή, όμως, είναι η πρόκληση. 


εύκολα επεδίωκαν οι εμττνευστές της. Χαρακτηριστικό παρά¬ 
δειγμα, είναι η αύξηση των προφυλακισμένων και των ποινών που 
τους επιβάλλονται μετά την αποκάλυψη του παραδικαστικού κυκλώ¬ 
ματος. Οι "αδέκαστοι δικαστές" ποινικοποιούν, με ακόμα μεγαλύτε¬ 
ρη άνεση, συμπεριφορές και πράξεις για να μη θεωρηθούν, τάχα, 
διεφθαρμένοι 20 . Μήπως, όμως, στην ουσία εφαρμόζουν τις εντολές 
μιας κοινωνίας που ζητάει όλο και περισσότερη ασφάλεια και απαι¬ 
τεί από το κράτος-προστάτη να πάρει δραστικές αποφάσεις, ώστε 
να καθαριστούν οι δρόμοι από τα "αποβράσματα"; Πρόκειται για έ¬ 
να είδος έμμεσων εκλογών που δίνουν το ελευθέρας στους φορείς 
εξουσίας να επανατοποθετήσουν τα όρια σε ότι κάθε φορά θεω¬ 
ρείται ανεκτό. Έτσι, η υπόθεση με τη λήψη 15 από τους γόνους με¬ 
γαλοαστών που δεν ήθελαν να περάσουν δύο χρόνια ντυμένοι στο 
χακί, μπορεί να ειδωθεί ως έρευνα των κοινωνικών διαθέσεων απέ¬ 
ναντι στη θητεία και το στρατό γενικότερα. Η τυφλή εμπιστοσύνη 
στο μιλιταρισμό που επιδεικνύει με κάθε ευκαιρία η πλειοψηφία 
της ελληνικής κοινωνίας, ευνοεί την κατάθεση δυναμικών προτάσε¬ 
ων (αύξηση θητείας, υποχρεωτική κατάταξη στα 18, πιθανή κατάτα¬ 
ξη των γυναικών) από το κράτος. Αφού ο "λαός" θέλει περισσότερα 
φέρετρα, ο μηχανισμός θα διευκολύνει τις διαδικασίες, ενώ τα πατριωτικά 
παραληρήματα θα επικυρώσουν την αγαστή συνεργασία. 

Τα άτυπα αυτά δημοψηφίσματα δε συμβαίνουν σε κενό αέρος, 
ούτε έξω από την ιστορία. Τα σκάνδαλα εκτρέφουν και εκτρέφο¬ 
νται από τη διάχυτη πολιτική ρευστότητα* που επικρατεί σήμερα. 
Με την αντικατάσταση της ιδεολογικής στράτευσης και του πολωτι¬ 
κού κλίματος από τον Νθνν Α§θ χυλό και το εικονικό τίποτα, η πο¬ 
λιτική (αστική) γλώσσα περιορίζεται, και στο προσκήνιο έρχεται η 
ατομική ηθική. Δε μιλάμε πλέον για τον "κομμουνιστικό κίνδυνο" 
που απειλεί το μέλλον της ανθρωπότητας, αλλά για ορισμένους "κα¬ 
ταχραστές ή διαπλεκόμενους" που επέδειξαν υπερβάλλοντα ζήλο 
και πρέπει να τιμωρηθούν. Η εξατομίκευση της ευθύνης και η ανά¬ 
γκη να μένουν οι δομές στο απυρόβλητο, δεν είναι κάτι καινούριο. 
Αυτό που έχει αλλάξει από την εποχή του Έώΐθ και την πα¬ 

ραίτηση Νίξον είναι η συχνότητα με την οποία εμφανίζονται τα 
σκάνδαλα, με αποτέλεσμα να θεωρούνται μάλλον μέρος της καθη¬ 
μερινότητας. Στη δεκαετία του 1970 μπορούσαμε ακόμα να μιλάμε 
για έκτακτα γεγονότα που αιφνιδίαζαν, κατά κάποιον τρόπο, το "μέ¬ 
σο πολίτη", αφήνοντας ανοιχτή την πιθανότητα να ξεσπάσει πολιτι¬ 
κή κρίση με ανεξέλεγκτες συνέπειες για την ευταξία. Αντίθετα, με 
την κυριαρχία του θεάματος σχεδόν σε κάθε πτυχή του κοινωνι¬ 
κού, η (εν δυνάμει) κρίση τεμαχίζεται σε μια σειρά γεγονότων, μι¬ 
κρότερης ή μεγαλύτερης διάρκειας, χάρις στα οποία η μηχανή α¬ 
παλλάσσεται από αρτηριοσκληρωτικά στοιχεία και θεσμούς που α¬ 
νήκουν σε προηγούμενα στάδια της καπιταλιστικής διάρθρωσης και 
προωθεί την ανάδυση των νέων. Η εμφάνιση ενός σκανδάλου, ακό¬ 
μα και αυτών που έχουν κοινωνικές προεκτάσεις, όπως οι φούσκες 
του Χρηματιστηρίου του 1999, συντηρεί ένα διαρκές παρόν που έ¬ 
χει ως βασικό γνώρισμα τα απανωτά σοκ της συγκλονισμένης από τις 
αποκαλύψεις κοινωνίας. Μέσω της αλληλουχίας γεγονότων που φαι¬ 
νομενικά δε συνδέονται το ένα με το άλλο, το αιώνιο παρόν ε¬ 
μπλουτίζεται με μικρές δόσεις ελεγχόμενης έντασης (δεν ξηλώνει 
και κανείς πεζοδρόμια) που φτάνουν ως τη συνθηματολογία περί 
πρόωρων εκλογών από τους τιμητές της διαφάνειας. 

Μέσα σε αυτό το κλίμα, σε περιόδους ύφεσης του ταξικού α¬ 
νταγωνισμού, τα αφεντικά δεν συνασπίζονται απέναντι στον κοινό 
εχθρό, αλλά αναμετρώνται μεταξύ τους μέχρι την επικράτηση. Υπο¬ 
θέτουμε ότι ένα σκάνδαλο επιταχύνει το ξεκαθάρισμα λογαρια¬ 
σμών, ανοίγοντας ταυτόχρονα το δρόμο για νέες πιο αποδοτικές 
συνεργασίες ανάμεσα στις διάφορες φράξιες του κεφαλαίου. Η "ο- 
μερτά" που επικρατεί σε αυτούς τους κύκλους μας εμποδίζει από 
το να πούμε ξεκάθαρα ότι ο Μυτιληναίος, πχ, έκανε το τάδε για να 
πλήξει τα συμφέροντα του Λάτση. Δε χρειάζεται, βέβαια, ιδιαίτερη 
ευφυΐα για να καταλάβει κανείς ότι οι ενδοκαπιταλιστικές συγκρού¬ 
σεις είναι συνεχείς, αν και δευτερεύουσας σημασίας, αφού ο καπι¬ 
ταλισμός φαίνεται να προχωράει μέσω των αντιφάσεων και των α¬ 
δελφικών χτυπημάτων, κατακτώντας ό,τι νοείται ως ομαλότητα, όσο 
το πρόβλημα δε δημιουργείται "από τα κάτω". 

Προς αποφυγή παρεξηγήσεων. 



Όταν στα κανάλια παίζουν αποδεί¬ 
ξεις όλα οι άλλοι πρέπει να σιω¬ 
πουν 


Στις 28 Δεκέμβρη 2005, ο δημοσιο¬ 
γράφος της Καθημερινής κύριος Ζουλάς 
καταγγέλλει το θέμο Αναστασιάδη για 
το θράσος του να δώσει τα ονόματα 
των κυπατζίδων που εμπλέκονται στην 
υπόθεση των Πακιστανών. Να λοιπόν τι 
λέει: "Ανέκαθεν οι δημοσιογράφοι είχα¬ 
με πρόσβαση σε μη δημοσιεύσιμες πλη¬ 
ροφορίες. Γνωρίζαμε απόρρητα ζητήμα¬ 
τα που αφορούσαν π.χ. την εθνική μας 
άμυνα, την εξωτερική μας πολιτική, την 
ασφάλεια της χώρας. Δεν ήταν ανάγκη 
να μας επισημάνουν οι πηγές μας ποιες 
πληροφορίες ήταν δημοσιεύσιμες και 
ποιες θα μπορούσαν να προκαλέσουν ε¬ 
θνική ζημία. Η επιδίωξη μας να έχουμε 
πρόσβαση σε απόρρητες πληροφορίες 
μας υπαγόρευε, αντίστοιχα, μια στάση 
ηυξημένης υπευθυνότητος. Στις σπάνιες 
δε περιπτώσεις που κάποιος δημοσιο¬ 
γράφος παραβίαζε τον άγραπτο αυτό 
κανόνα, έχανε και την εκτίμηση των συ¬ 
ναδέλφων του και την πρόσβασή του 
στην εμπιστευτική ενημέρωση" (ΑΥΤΟ 
τ.8 Μάρτιος-Απρίλιος 2006, Του κρά¬ 
τους το αυτάκι σ.6). 

Και να λοιπόν που οι δημοσιογράφοι 
δεν λένε απλώς την αλήθεια.. Ξέρουν 
πολλά και ξέρουν και διάφορα και τα 
μαθαίνουν με ύποπτους τρόπους. Το αν 
όμως η πληροφορία θα βγει στη δημο¬ 
σιότητα δε μετριέται μόνο από αν που¬ 
λάει ή όχι, μετριέται και από το κατά 
πόσον αυτό είναι εθνικό συμφέρον. 
Χμμμ... 


21 Μετά την "αποκάλυψη" του σκανδάλου 
του υπερτιμημένου ομολόγου του ΤΕΑΔΥ, 
"μάθαμε" ότι η έκδοση ομολόγων είναι μια 
συνηθισμένη μέθοδος αποπληρωμής χρεών. 
Το ελληνικό κράτος καταβάλλει κάθε χρόνο 
ως προμήθεια για τέτοια ομόλογα 1,5 εκατ. 
Ευρώ, αφού "έτσι πληρώνονται τα χρέη για 
όπλα". ΕΛΕΥΘΕΡΟΤΥΠΙΑ, 19 Μαρτίου 2007. 
Γίνονται που γίνονται οι αγορές, να μη βγουν 
και λίγα χρήματα παραπάνω; 


Ο μηχανισμός λειτουργίας των σκανδάλων, όπως προσδιορίζεται 
και αξιοποιείται από το κράτος, δεν αποτελεί ένα συμπαγές σύστη¬ 
μα που θα μπορούσε κάποιος να περιγράφει στηριζόμενος σε αντι¬ 
κειμενικά στοιχεία.. Μπορεί, ωστόσο, να αναζητήσει στα μονόστη¬ 
λα των εφημερίδων και σε όσα με μεγάλη μαεστρία αποκρύβονται, 
τα κομμάτια που συμπληρώνουν το παζλ, προκειμένου τα διάφορα 
γεγονότα της επικάιρότητας, και όχι μόνο, να γίνονται ορατά μέσα 
από ένα ανταγωνιστικό προς το κυρίαρχο πρίσμα. Η αντιανάγνωση 
της πραγματικότητας, δηλαδή, απέναντι στη λογική της αποστασιο¬ 
ποίησης και της περιχαράκωσης γύρω από αφορισμούς του είδους 
"είναι κρατικές δουλειές, δε μας αφορούν". Τα συμβάντα που πα¬ 
ρουσιάζονται ως έκτακτα μας αφορούν, αφού, εκτός των άλ¬ 
λων, μας πληροφορούν για το πώς λειτουργεί η μηχανή σε κα¬ 
νονικές συνθήκες 21 . 

Χωρίς να υποτιμάμε τη βλακεία των αφεντικών, τις άκυρες (για 
τα συμφέροντά τους κινήσεις), ή τον παράγοντα τύχη που έχουν, 
συχνά, ένα μερίδιο ευθύνης στη δημιουργία ενός σκανδάλου, θεω¬ 
ρούμε ότι προηγείται πάντα κάποια προετοιμασία, η οποία, όμως, 
δεν καθορίζει την τελική έκβαση της κατάστασης. Πώς θα μπορού¬ 
σαν, άλλωστε, να γνωρίζουν εξ αρχής τον αντίκτυπο ενός γεγονό¬ 
τος σε μια ανομοιογενή κοινωνία, με τις πλήθος συγκρούσεις και α¬ 
ντιφάσεις στο εσωτερικό της, που βρίσκεται συνήθως πιο μπροστά 
από το κράτος, όντας στις επάλξεις του πολέμου όλων εναντίον ό¬ 
λων και της φασίζουσας νοοτροπίας; 

Γιατί τα σκάνδαλα είναι πρώτα 
και κύρια μηντιακά γεγονότα. 


Άμα κάτσεις να το δεις λίγο ένα "γεγονός" όσο και να συζητιέται, 
όσο και να διαδίδεται στόμα με στόμα, όσος ντόρος και να γίνεται, 
αν δεν παίζουν και πρωτοσέλιδα με πηχαίους τίτλους, αν δεν παί¬ 
ζουν και δελτία με εννιά παράθυρα και εννιά ηλίθιους και καλά ειδι¬ 
κούς που γκαρίζουν όλοι μαζί "σκάνδαλο" δεν είναι. Είναι τέτοια η 
φύση των σκανδάλων που γεννιούνται, μεγαλώνουν και εκτονώνο¬ 
νται μέσα από τα μμε. Τα σκάνδαλα είναι μηντιακά γεγονότα και 
αυτός ο χαρακτήρας τους είναι ο μόνος δυνατός. Θέλοντας λοιπόν 
να εξετάσουμε τη λειτουργία των σκανδάλων θα πρέπει αναγκαστι¬ 
κά να σταθούμε αρκετά στο πως αυτά κινούνται μέσα από τα μή- 
ντια. 

Λίγα λόγια για την γυάλα 

Θα πρέπει να είμαστε ξεκάθαροι από την αρχή. Αντιμετωπίζο¬ 
ντας την κοινωνία και την εργατική τάξη πιο συγκεκριμένα ως ικανή 
να απελευθερώσει μόνη της τον εαυτό της, βλέποντας δηλαδή 
στο προλεταριάτο την ικανότητα αυτοκαθορισμού του, είμα¬ 
στε υποχρεωμένοι να δούμε σε αυτό τις ευθύνες των πράξεών 
του. Το να είναι ικανός κάποιος για τα καλύτερα σημαίνει πως 
είναι ικανός και για τα χειρότερα. Μακριά από εμάς βρίσκονται 
λοιπόν κάθε μορφής ιδέες που βλέπουν στα μμε και στο κοινό 
τους καταστάσεις παντοδύναμου πομπού και πειθήνιου δέκτη αντί¬ 
στοιχα, πλύση εγκεφάλου, ιδεολογική χειραγώγηση των "από κάτω" 
κατά εντολή των "από πάνω" κλπ. Το ότι στους καιρούς που ζούμε, 
εκτός από τα αφεντικά και το κράτος τους, χτυπάμε ως συνυπεύ- 
θυνους λογιών λογιών ρατσιστών, χαφιέδων, καριεριστών, φασι¬ 
στών, πρεζονιών του ΙΤθϊϊ/Ιθ και λοιπό σκυλολόι δεν είναι γιατί εί¬ 
μαστε απαισιόδοξοι. Τα μμε είναι επιχειρήσεις και ως τέτοιες που¬ 
λάνε αυτό που το κοινό αγοράζει. Το έχουμε είδη πει πολλές φορές 
και το έχουμε γράψει και σε τοίχους: η ΤΥ έχει και ΟΤΕ 

Τα μμε είναι για εμάς μηχανισμοί μεσολάβησης λοιπόν. Τα μμε 
για εμάς δεν είναι απλώς το μέσο της προπαγάνδας των αφεντικών, 
αν και σαφώς είναι και αυτό, τα μμε για εμάς είναι η διαμεσολαβημένη 
κοινωνική κίνηση. Έκτος από το λόγο των από πάνω υπάρχει και ο 
λόγος των από κάτω σε μια διαλογική κατάσταση μάλιστα αυτά τα 
δύο. 

Κάπου στα τέλη του Οκτώβρη του 
2003 (ή στις αρχές του Νοέμβρη, υπήρ¬ 
ξε σκόπιμη ασάφεια και σ'αυτό το θέ¬ 
μα) ο ΣΔΟΕ μπούκαρε στο σπίτι 35χρο- 
νου έλληνα, ο οποίος είχε εντοπιστεί ότι 
έσπρωχνε παράνομα "συμπληρώματα 
διατροφής" (και σωματικής διάπλασης) 
σε αθλητικούς τύπους μέσω διαδικτύου. 
Οι εφοριακοί έπεσαν (προφανέστατα 
κατά λάθος) σε κελεπούρι: ο εν λόγω 
(για τον οποίο επίσης σκόπιμα δεν ανα¬ 
κοινώθηκε το όνομά του...) είχε στην κα¬ 
τοχή του δεκάδες φωτογραφίες από 
σφαγές βοσνιών, στο οργανωμένο μακε¬ 
λειό του 1992-1995. Με δυο λόγια ο εν 
λόγω ηλεκτρονικός έμπορος ντόπας στα 
γυμναστήρια είχε κάνει καριέρα στην 
"ελληνική εθελοντική φρουρά" που έ¬ 
δρασε στο πλευρό των σερβοφασιστών. 
Στη συνέχεια είχε πάρει μέρος (προφα¬ 
νώς!) στη σφαγή της Σρεμπρένιτσα....ε- 
νώ στη συνέχεια, βρέθηκε σαν μισθοφό¬ 
ρος ΚιΙΙθγ στο Κονγκό. Μέχρι το 1997 ή 
1998. Ίσως...(Μίάηί 9 ΐιΙ ΡοόθΙ, τ.8) 

Να λοιπόν ένα καλό παράδειγμα του 
τι εννοούμε όταν λέμε πως τίποτα δεν 
βγαίνει παρά έξω χωρίς τη βούλα του 
κράτους. Δεν ήταν η σωστή στιγμή για 
να ανοίξει μια συζήτηση στην κοινωνία 
για το τι έκαναν οι έλληνες παραστρα- 
τιωτικοί στην Σρεμπρένιτσα το '95, για 
το ποια η σχέση των νεοναζί φουσκω¬ 
τών με τα γυμναστήρια και όλων τους 
με την μαφία. Και γι'αυτό και δεν έγινε. 
Η πληροφορία που ξέφυγε θάφτηκε εν 
τη γενέσει 


"Παρόλο που η παράδοση της ερευ¬ 
νητικής δημοσιογραφίας χρονολογείται 
από τα τέλη του 19ου αιώνα, τα πολιτι¬ 
κά γεγονότα της ταραγμένης δεκαετίας 
του 1960 της έδωσαν μια νέα ώθηση. Η 
δεκαετία του 1960 υπήρξε, σε κάποιο 
βαθμό, μια δεκαετία ρήξης και στη 
διάρκεια της νέα κοινωνικά κινήματα 
αμφισβήτησαν τα κέντρα ισχύος. Η 
κουλτούρα της αμφισβήτησης της δεκα¬ 
ετίας αυτής δεν μεταμόρφωσε από μόνη 
της τις δημοσιογραφικές πρακτικές, συ¬ 
νέβαλε όμως στη δημιουργία ενός κλί¬ 
ματος το οποίο ενίσχυσε την ερευνητική 
δημοσιογραφία"(Τ.Τόμσον, Πολιτικά 
σκάνδαλα στην εποχή της εικόνας, 
σελ.152 εκδόσεις Καστανιώτη). 

Ο Τόμσον δεν είναι κανας τυχαίος. 
Είναι καθηγητής κοινωνιολογίας του 
Οδπιόπάηε και θεωρείται ειδικός στο θέ¬ 
μα των μμε, είναι δε και από τους λί¬ 
γους του κλάδου που έχουν ασχοληθεί 
εκτενώς με το θέμα των σκανδάλων. Τι 
μας λέει εδώ λοιπόν ο προφέσορας; Κά¬ 
τι παίζει στο '60-'70 και κάτι παίζει και 
στη δημοσιογραφία μετά. Πόσοι άραγε 
του ίδιου φυράματος έχουν σκύψει και 
μελετάνε προσεχτικά το πώς οι αρνήσεις 
του παρελθόντος θα γίνουν οι καταφά¬ 
σεις του μέλλοντος; 


Δεν μας απασχολεί στιγμή το αν τα μήντια λένε αλήθεια η ψέμα¬ 
τα γιατί πιστεύουμε πως δεν είναι εκεί η ουσία, αυτό που μας απα¬ 
σχολεί είναι ότι μιλάνε για εμάς (το κάθε εμάς) αντί για εμάς. Κοι¬ 
τώντας όμως το χείμαρρο των πληροφοριών που φεύγουν από τα 
μμε είναι πολλά αυτά που μπορεί να βρει να αντιχρησιμοποιήσει ό¬ 
ποιος πάει να κινηθεί ανταγωνιστικά. Πίσω από τις γραμμές των ε¬ 
φημερίδων βρίσκεται ο λόγος των αφεντικών, τα σχέδιά τους, οι 
ελπίδες τους, οι αποτυχίες τους, αλλά και η φαγωμάρα τους, βρί¬ 
σκεται όμως και κάτι άλλο, η κίνηση των από κάτω, οι αρνήσεις 
τους αλλά και η αποδοχή τους και καμιά φορά η ενεργητική συμμε¬ 
τοχή τους. 

Πιστεύουμε πως υπάρχει ένα βήμα που βρίσκεται μετά το "η Τν 
έχει και ΟΡΕ", ένα βήμα προς την ίδια κατεύθυνση μεν, αλλά μετά 
από αυτό. Αυτό το βήμα είναι η αντιανάγνωση του διαμεσολαβημέ- 
νου διαλόγου των μμε. Υπό αυτό το πρίσμα και εμείς βλέπουμε τα 
σκάνδαλα, το πανηγυράκι δηλαδή των μεσολαβήσεων. Ίσως και να 
είναι δύσκολο έργο. 

Και λίγα για το ψάρι 

Η πρώτη εμφάνιση των σκανδάλων ως πολιτικό φαινόμενο συμπί¬ 
πτει με την επικράτηση του καπιταλιστικού συστήματος. Το είπαμε 
εξαρχής τα σκάνδαλα είναι μηντιακά φαινόμενα και καμία έκπληξη 
δεν πρέπει να προκαλεί το ότι ήταν αναγκαία η ανακάλυψη ενός 
μαζικού μέσου, όπως η εφημερίδα, ως την ανάδυση της ιδέας της 
ελευθερίας του τύπου για να ξεσπάσουν τα πρώτα πολιτικά σκάν¬ 
δαλα. 

Είπαμε ακόμη πως βλέποντας τα μμε ως μεσολάβηση, καθόλου 
δεν μας απασχολεί τον αν τα μμε λένε αλήθεια ή ψέματα. Είναι η ί¬ 
δια η φύση της δημοσιογραφίας που για να λειτουργεί σωστά θα 
πρέπει να υπάρχει πληθώρα απόψεων. Θα πρέπει να υπάρχουν μή- 
ντια που λένε το Α και μήντια που λένε το Ω, μήντια που υπερασπί¬ 
ζονται την μία φράξια του κεφαλαίου και μήντια που υπερασπίζο¬ 
νται την άλλη, μήντια που κατηγορούν το ένα το άλλο και μήντια 
που ξαφνικά αποκαλύπτουν την αλήθεια. Πως θα λειτουργούσαν ως 
επιχειρήσεις και πώς θα λειτουργούσαν ως μεσολαβητές αν ήταν υ¬ 
ποχρεωμένα να λένε όλο τα ίδια και τα ίδια και αυτά τα ίδια ήταν 
όλα διατάγματα; Όχι το κοινό πρέπει να είναι ελεύθερο να διαλέξει 
το προϊόν που του ταιριάζει, και τι πειράζει; Αφού έτσι και αλλιώς 
όλα τα προϊόντα είναι για το καλό αυτού του κόσμου. Οι πρώτοι α¬ 
στοί το ήξεραν αυτό πολύ καλά και για αυτό κατάκτησαν και διαφύ¬ 
λαξαν με νύχια και με δόντια την αξία της "ελευθερίας του τύπου". 
Άλλη μια αστική ελευθερία, όπως η ελευθερία των εκλογών ή η ε¬ 
λευθερία της εργασίας. Μέσα σε αυτό το πλαίσιο υπάρχουν και τα 
σκάνδαλα ως στιγμές ενός μηντιακού χρόνου, τα μήντια επιδεικνύ¬ 
ουν με καμάρι την ανεξαρτησία τους ως εξουσία, χτυπώντας (και 
καλά τώρα) ακόμη και τα "αφεντικά" τους και ταυτόχρονα βγάζουν 
και λεφτάκια με τα επιπλέον φύλλα και την αυξημένη τηλεθέαση 
που φέρνουν τα σκάνδαλα. 

Τα μήντια είναι μεν μεσολαβητές της κοινωνικής κίνησης αλλά 
δεν είναι ο μόνος τέτοιος μηχανισμός. Πολλοί άλλοι, κάποτε ισχυ¬ 
ρότεροι από τα μμε, υπάρχουν, όπως τα συνδικάτα που μεσολα¬ 
βούν την ταξική πάλη και τα κόμματα που μεσολαβούν την πολιτι¬ 
κή. Έχουμε ήδη μιλήσει για μια στροφή των κοινωνιών προς την 
Πίθεΐ/Ιθ απολιτίκ, αταξική οπτική, δεν θα ήταν δυνατόν αυτές οι πα¬ 
λιές μεσολαβήσεις να συνεχίσουν, όχι βέβαια ότι εξαφανίστηκαν, α¬ 
πλώς ο ρόλος τους δεν είναι πια τόσο κεντρικός. Την σκυτάλη 
την πήραν τα μήντια μετατρεπόμενα σε έναν μηχανισμό καθο¬ 
λικής μεσολάβησης, διαμεσολαβώντας ακόμη και τις παλιές 
μεσολαβήσεις. 

Κάποτε, όχι και πολύ παλιά, η πολιτική ήταν βασισμένη σε πολύ 
διαφορετικές αξίες. Στο πολιτικό πεδίο κυριαρχούσε η σύγκρουση 
της αριστερός με την δεξιά, μία σύγκρουση η οποία είχε και κά¬ 
ποια ταξικά χαρακτηριστικά καθώς η αριστερά εξέφραζε την ανα¬ 
γκαιότητα του καπιταλισμού να κάνει παραχωρήσεις προς την ερ¬ 
γατική τάξη και η δεξιά εξέφραζε την αναγκαιότητα του κεφαλαίου 
να επεκτείνεται και να αυξάνει τα κέρδη του. Η σύγκρουση αυτών 
των δύο παρήγαγε ομαλότητα για το κεφάλαιο. Οι εφημερίδες και 
τα κανάλια ήταν χρωματισμένα το ίδιο και το κοινό τους και οι πο- 

λιτικές απόψεις είχαν ταξική αναφορά. Και έτσι έπρεπε να γίνεται για το καλό του καπιταλι¬ 
σμού. 

Οι εργατικές αρνήσεις των κινημάτων των δεκαετιών '60-'70 είναι που χάλασαν την όλη κατά¬ 
σταση. Ένα νέο μοντέλο πολιτικής ομαλότητας έπρεπε να βρεθεί που να μην αναφέρεται που¬ 
θενά όμως στην εργατική τάξη πλέον. Οι ιδεολογίες του ΙίίθϊΐγΙθ, του καταναλωτισμού, της ερ¬ 
γασιακής ανέλιξης και του ατομισμού προσέφεραν μεγάλο έργο. Η κυρίαρχη πολιτική πλέον 
δεν εκφράζεται ως επιλογή μεταξύ αριστερών και δεξιών πολιτικών προγραμμάτων, η κατεύ¬ 
θυνση πλέον δεν αμφισβητείται ή συζητιέται από κανένα. Αυτό που πρέπει να γίνεται είναι α¬ 
πλώς να διαλεχτή ο ικανότερος πολιτικός που θα την εφαρμόσει. Ο καπιταλισμός όμως, το εί¬ 
παμε είδη, είναι ένα σύστημα ελευθερίας, έχει ανάγκη από την αλλαγή. Πως θα γίνουν όμως οι 
αλλαγές πλέον αφού η πολιτική έχει αποιδεολογικοποιηθεί; Εδώ έρχονται οι νέες μεσολαβή¬ 
σεις και εδώ έρχονται και τα σκάνδαλα. Αφού αυτό που αναζητείται είναι ο "άξιος εφαρμο¬ 
στής" η αλλαγή θα πρέπει να βασίζεται στην ποιότητα της αξίας του. Ποιος καλύτερος τρόπος 
για να βαφτιστεί ανάξιος κάποιος από το να εμφανιστεί ένα σκάνδαλο γύρω από το όνομά 
του. 

Μηντιακή ζωή, μηντιακή κοινωνικότητα και άρα και μηντιακή πολιτική και να που το 
εργαλείο σκάνδαλο ξανακάνει την εμφάνισή του. 

Αν και η δουλειά των μήντια, και ειδικά μέσων όπως η Τν ή το ραδιόφωνο, μέχρι το τέλος 
της δεκαετίας του '70 είχαν να παρουσιάζουν το υπάρχον έτσι που να μην σηκώνει αμφιβολίες 
ή να είναι φερέφωνο των κομματικών γραμμών, οι αρνήσεις των κινημάτων των εποχών άλλα¬ 
ξαν και εδώ πολλά. Βάζοντας ξανά τη δράση στην πολιτική και κατεβάζοντας την στον δρόμο, 
στις δουλειές, στις γειτονιές,, στην πραγματική ζωή τέλος πάντων πέτυχαν και κάτι σημαντικό, 
έκαναν την ενημέρωση αδιαμεσολάβητη, αυτοί που έγραφαν τις προκηρύξεις τις μοίραζαν κιό¬ 
λας, τα νέα κυκλοφορούσαν από πρόσωπο με πρόσωπο επαφή και τα γεγονότα συνέβαιναν 
στο δρόμο και για αυτό ήταν πραγματικά. 

Τα μήντια δεν θα μπορούσαν να γυρίσουν πίσω στην παλιά βαρετή μορφή τους. Δεν μπο¬ 
ρούσαν να αγνοήσουν τις αρνήσεις πια, μπορούσαν όμως να κάνουν κάτι άλλο: να τις αφομοιώ¬ 
σουν, να τις εντάξουν στο ρεπερτόριό τους οργανώνοντας ταυτόχρονα την αντεπίθεση ενός παλιού κό¬ 
σμου που μοιάζει πάντα νέος. Έτσι λοιπόν αναδείχτηκε μια νέα λογική δημοσιογραφίας και ένα 
νέο είδος δημοσιογράφων, η δημοσιογραφία έγινε ερευνητική και αποκαλυπτική και οι δημο¬ 
σιογράφοι μόνοι τους φόρεσαν τα ρούχα του μοναχικού επαναστάτη που με προσωπικό κό¬ 
στος τα βάζουν με κάθε εξουσία, αδέκαστοι κριτές και υπερήρωες στο πλευρό του κοσμάκη. 
Ο σπάιντερμαν είναι φωτορεπόρτερ, ο σούπερμαν συντάκτης και ο μπάτμαν αφεντικό. Γαμώ; 

Μπορεί πια τα μήντια να μη δείχνουν διαδηλώσεις, να αμφισβητούν επιθετικά, αλλά δυο φο¬ 
ρές την εβδομάδα μπορείς να δεις τον αγωνιστή αριστεριστή Τριανταφυλλόπουλο να τους 
κολλάει στον τοίχο, να τους τα λέει σταράτα, να τους τρίζει τα δόντια, να τους ξεσκεπάζει, να 
τους ποδοπατά, και να τους σερβίρει εκλεκτούς μεζέδες μετά την εκπομπή. Μπορείς ακόμη 
την άλλη μέρα στη δουλειά να συζητήσεις το νέο σκάνδαλο που ξέσπασε και το πόσο διε¬ 
φθαρμένοι είναι. Χαλιέται πουθενά το φιλοθέαμον κοινό; 

Καθώς όμως μπαίνουμε και στο ψητό θα πρέπει και εμείς να αναρωτηθούμε είναι τα σκάν¬ 
δαλα ενοχλητικά προς τον καπιταλισμό; Κάνουν οι δημοσιογράφοι καμιά φορά καλό στην επα¬ 
ναστατική οπτική; Ή μήπως καμιά φορά "περιθωριακοί" σαν και του λόγου μας μπορούν 
να χρησιμοποιήσουν τις αποκαλύψεις τους για να τους τα γυρίσουν στην μούρη; 

Ας δούμε πως ξεσπά ένα σκάνδαλο. Το είπαμε ήδη, ένα γεγονός από μόνο του δεν είναι 
σκάνδαλο, για να γίνει ένα γεγονός σκάνδαλο θα πρέπει να προβληθεί από τα μήντια και θα 
πρέπει να προβληθεί πλατιά και μαζικά. Πριν έρθουν τα μήντια όμως το αν ένα γεγονός, μια οι¬ 
κονομική ατασθαλία ενός πολιτικού πχ. θα καταφέρει να φτάσει ως αυτά και να γίνει σκάνδαλο 
εξαρτάται από διάφορους παράγοντες. Εξαρτάται από το αν θα βρεθούν "συνάδελφοι" να τον 
καρφώσουν ή αν θα επιτρέψει κάτι τέτοιο το κόμμα τους. Εξαρτάται από τους μπάτσους και 
το πόσο θα προχωρήσουν τις έρευνες τους ή αν θα το θάψουν σε κανά φάκελο. Εξαρτάται α¬ 
πό τους δικαστές του κατά πόσο θα έχουμε ανοιχτές δίκες με κανάλια, διαρροές από έρευνες 
ή όχι κλπ. Εξαρτάται από το πόσο θα βρεθούν ομάδες συμφερόντων που θα έχουν κέρδος α¬ 
πό την αποκάλυψη αυτή ώστε να την στηρίξουν ή αν θα βρεθούν μόνο ομάδες που ζημιώνο¬ 
νται ώστε να πιέσουν να θαφτούν όλα εν τη γένεση. Και τέλος εξαρτάται από τα μήντια του αν 
θα κρίνουν ότι πουλάει ή όχι. Πριν τους δημοσιογράφους όμως, το αν ένα γεγονός θα γίνει 
σκάνδαλο θα πρέπει να περάσει από τα χέρια των πολιτικών, μετά από τα χέρια των μπάτσων 
και δικαστών, και μετά από τα χέρια των καναλαρχών και στο τέλος βέβαια πρέπει να πάρει 
και την έγκριση του κοινού, πουλάει ή όχι; Δηλαδή όμως το αν θα ξεσπάσει σκάνδαλο ή όχι 
περνά πρώτα από τα χέρια του κράτους μετά των μμε και μετά ξεσπά. Έχουμε κάθε λόγω λοι¬ 
πόν (σαν πονηρούληδες που είμαστε) να λέμε πως κάθε σκάνδαλο που ξεσπά κρύβει πίσω του 
κρατικές, αφεντικίσιες και μικροαστικές πολιτικές, φιλοδοξίες και σχεδιασμούς. 

Τι μπορούμε να χρησιμοποιήσουμε εμείς λοιπόν; Ίσως τα σκάνδαλα σαν πυξίδα να μας δείχνουν 
τους δρόμους των αφεντικών, τους δρόμους που πρέπει να χτυπήσουμε και όχι να ακολουθήσουμε. 

Από εκεί και πέρα ο δρόμος για το ξέσπασμα ενός σκανδάλου είναι λίγο πολύ γνωστός, ένα 
κανάλι/εφημερίδα δειλά θα πετάξει την ειδησούλα που του διέρρευσαν τα κρατικά χέρια, αμέ¬ 
σως θα γίνει αντιληπτή από τα άλλα κανάλια/εφημερίδες που για να μην μείνουν πίσω στην 
κούρσα της αποκάλυψης θα την αναπαράγουν χωρίς να επιβεβαιώνουν τίποτα και σαν χιονο¬ 
στιβάδα όλοι θα μπουν στη χορωδία της σύγχυσης. Και η αριστερά παίζει και αυτή τον ρόλο 
της εδώ, αλλά για αυτήν παρακάτω. 

Λέμε όμως το κοινό δεν είναι παθητικός δέκτης. Τι έχουμε να πούμε πιο συγκεκριμένα επί 

του θέματος; Το κοινό δεν παίρνει τα σκάνδαλα άκριτα. Τα εισάγει στην ζωή του, τα συζητά 
στις δουλειές, στα τραπέζια, στους καφέδες, στα κρεβάτια. Συζητά τι είναι σωστό και τι όχι ε¬ 
πανατοποθετεί τα όρια. Ανατοποθετεί τα όρια προς όφελος των αφεντικών. Τα ξέρει αυτά το 
κράτος και για αυτό τους τα δίνει, αν είχε την παραμικρή υποψία πως τα πράγματα θα ακολου¬ 
θούσαν άλλο δρόμο θα υπήρχε σιωπή και όχι θόρυβος. Αυτή δεν είναι η δουλειά του; 

Η κατάσταση λοιπόν δεν ξεφεύγει πουθενά. Τι γίνεται όμως σε υπερβάλλων ζήλο σε συ¬ 
γκρούσεις φραξιών του κεφαλαίου; Τι γίνεται αν η χιονοστιβάδα των αποκαλύψεων κατά λάθος 
βγάλει στην φόρα πιο πολλά από όσα πρέπει; Τι γίνεται αν αντί για μηντιακή παθητικότητα εμ¬ 
φανιστούν αρνήσεις; Το είπαμε τα σκάνδαλα πηγάζουν από τη "βρύση" των μμε, το χέρι όμως που 
κρατά την κάνουλα είναι του κράτους και όποτε πρέπει ξέρει και να την κλείνει πέρα από το να 
την ανοίγει. Τη βρώμικη δουλειά πρέπει και πάλι να την κάνουν οι φίλοι μας οι δημοσιογράφοι. 

Είναι γεγονός ότι η δουλειά της "κατεστημένης" δημοσιογραφίας (υπάρχει και άλλη; Όχι!) στις περι¬ 
πτώσεις ξεσπάσματος σκανδάλων δεν είναι καθόλου δευτερευουσα. Η σύνθεση κρατικών και παρακρα¬ 
τικών μηχανισμών σε κάθε σημείο της κυριαρχίας πρέπει να φιλτράρεται τόσο ώστε το θέαμα της "α¬ 
παξίωσης" (στην πραγματικότητα ο αποπληθωρισμός των παρασίτων, οι όποιες μεταξύ τους εκκαθαρί¬ 
σεις) να παραμένει τέτοιο και μόνο τέτοιο. Οι ισορροπίες είναι λεπτές. Ένα λάθος βήμα παραπέρα και 
η κατάπτωση της εμπιστοσύνης στους θεσμούς της κοινωνικής αυτοκαταστροφής μπορεί να πάρει ανε¬ 
ξέλεγκτους ρυθμούς. Οπότε οι δαιμόνιοι ρεπόρτερ έχουν καθήκον να επαναφέρουν την αισθητική "τά¬ 
ξη" της καπιταλιστικής παρακμής. Να την παρουσιάζουν σαν σήριαλ φαινόμενο. Να συγκρατούν τις "α¬ 
ποκαλύψεις" στο κλισαρισμένο ρεπερτόριο της "διαφθοράς": σεξουαλικότητα... χρηματισμός... τέλος **. 


"Κάτω η κυβέρνηση των σκανδάλων" και άλ¬ 
λες αριστερές ιστορίες 


Κάθε φορά που ξεσπάει ένα σκάνδαλο προκαλεί μια σειρά από αντιδράσεις. Αντιδράσεις που είτε εκ¬ 
φράζονται μέσα από τηλεοπτικά παράθυρα και πάνελ "ειδικών", συνεντεύξεις τύπου και προσωπικές συνα¬ 
ντήσεις με τον πρωθυπουργό, είτε πυροδοτούν έντονες συζητήσεις στη δουλειά, στο σπίτι, στον καφέ. Ο 
καθένας φαίνεται να συγκινείται βαθύτατα από το θέμα και να 'χει να πει κάτι πάνω σε αυτό. Τι γίνεται όμως 
με την αριστερά, τόσο με την επίσημη κρατική εκδοχή της (Κ.Κ.Ε., ΣΥΝ. κ.λ.π.) όσο και με τα εκάστοτε υ- 
ποκείμενα-φορείς μιας διάχυτης αριστερής και αριστερίζουσας ιδεολογίας; Ποια είναι η εν γένει στάση και 
κατ' επέκταση λειτουργία τους στην πολιτική και κοινωνική διαχείριση των σκανδάλων; 

Είπαμε και πιο πριν και το ξαναλέμε πως αναγκαία προϋπόθεση για να θεωρηθεί κάτι ως σκάνδαλο και εν 
συνεχεία να αντιμετωπιστεί αναλόγως είναι η δημόσια προβολή του από τα μήντια. Τα μήντια όμως, ως ένας 
από τους σχετικά μοντέρνους μηχανισμούς διαμεσολάβησης της κοινωνικής κίνησης και των κοινωνικών 
σχέσεων, στην περίπτωση των σκανδάλων επιτελούν και μια άλλη διαδικασία: διαμεσολαβούν ακόμα και τις 
πιο παραδοσιακές μορφές διαμεσολάβησης της κοινωνικής κίνησης με πολιτικούς όρους αυτή τη φορά, τα 
ίδια τα κόμματα. Κόμματα που μετά και την ενσωμάτωση των αρνήσεων των δεκαετιών του '60 και 70 έ¬ 
χουν πλέον χάσει την "ιδεολογική" τους ταυτότητα και τα ιδιαίτερα χαρακτηριστικά τους που τα κατέτασσε 
σε αριστερά και δεξιά. 

Καθώς η πολιτική έχει από καιρό τώρα αποιδεολογικοποιηθεί προκειμένου να βρίσκεται σε αντιστοιχία 
με τις σύγχρονες κοινωνικές απαιτήσεις του ευδαιμονισμού και της κατανάλωσης, τα αριστερά κόμματα δεν 
φαίνεται να διαφέρουν και πολύ από τα δεξιά ως προς την πολιτική στρατηγική και τον πολιτικό τους λόγο. 
Στην απέλπιδα προσπάθειά τους για απεύθυνση σε ευρύτερα στρώματα του κοινωνικού γίγνεσθαι προσχω¬ 
ρούν στην νεοφιλελεύθερη ιδεολογία προσφέροντας μια δήθεν "εναλλακτική" πρόταση στο πολιτικό πεδίο 
που στην ουσία αποτελεί χειρισμό πολιτικής κεφαλαιοποίησης μιας σειράς ιδεολογικών προτάσεων των α¬ 
φεντικών. Έτσι εμφανίζονται πλέον ως πρεσβευτές μιας σειράς "αξιών" που ξεχωρίζουν για τον οικουμενι- 
σμό, τη διαταξικότητα, ή καλύτερα την αταξικότητά τους: εκσυγχρονισμός, τιμιότητα, νεότητα, ζωτικότητα, 
πολιτική υγεία, κάθαρση, υπέρβαση και άλλα τέτοια ωραία, χωρίς βέβαια να ξεχνάνε και τις παλιές καλές και 
δοκιμασμένες αξίες του είδους έθνος, πατρίδα, γλώσσα, πίστη. Δεν θα μπορούσε λοιπόν να είναι τυχαίο 
το γεγονός πως τα αυτοαποκαλούμενα αριστερά κόμματα βγαίνουν στο προσκήνιο σαν τα σαλιγκά¬ 
ρια μετά τη βροχή κάθε φορά που ξεσπάει ένα σκάνδαλο για να απαιτήσουν κάθαρση από τη δια¬ 
φθορά και παραδειγματικές τιμωρίες και αποπομπές των υπευθύνων. Έχουν να πάρουν από αυτή την 
κατάσταση και είναι πολύ λογικό και αναμενόμενο να ζητήσουν και το δικό τους κομμάτι από την πίτα. Άλ¬ 
λοτε βγαίνουν στις ειδήσεις σε αντικριστά παράθυρα με τους "δεξιούς" αντιπάλους τους κραυγάζοντας πό¬ 
τε ότι το θέμα δεν είναι το συγκεκριμένο σκάνδαλο και ότι τα πραγματικά προβλήματα του τόπου θα πρέ¬ 
πει να εντοπιστούν αλλού, επιδιώκοντας με αυτόν τον τρόπο να προκαλέσουν σύγχυση και νταβαντούρι γύ¬ 
ρω από τους ίδιους, και άλλοτε φορώντας τον μανδύα του σωτήρα και του τοποτηρητή της τάξης, της α¬ 
σφάλειας και της προστασίας των κοινωνικών και ανθρώπινων δικαιωμάτων ωρύονται εναντίον της κυβέρνη¬ 
σης, και όποτε τους παίρνει (όταν η συγκυρία είναι ευνοϊκή για κάτι τέτοιο - τύπου όλοι τους βρίζουν ακό¬ 
μα και η κυβέρνηση, γιατί όχι και εσύ που τους έβριζες ανέκαθεν) θυμούνται να αποδώσουν ευθύνες στην 
ξένη ιμπεριαλιστική υπερδύναμη που είναι πάντα υπεύθυνη για όλα τα στραβά που συμβαίνουν στην ψωρο¬ 
κώσταινα, στους Αμερικάνους, το πάντα τέλειο άλλοθι. 

Η αλήθεια είναι πως με τους παραπάνω τρόπους τόσο τα αριστερά κόμματα, όσο και η εξωκοινοβουλευ¬ 
τική αριστερά τύπου "δίκτυο για τα κοινωνικά και πολιτικά δικαιώματα" και "συμμαχία σταματήστε τον πό¬ 
λεμο" δεν στοχεύει μόνο στην προσέλκυση πιθανών ψηφοφόρων εκμεταλλευόμενη πολιτικά το συγκεκρι¬ 
μένο σκάνδαλο, αλλά κυρίως στην μονιμότερη νομιμοποίησή της στην κοινή συνείδηση ως του αριστερού 
εκείνου αντίποδα στη συζήτηση οποιουδήποτε σκανδάλου που ξέσπασε ή πρόκειται να ξεσπάσει. Ενός αρι- 

Αφίσσα της "εργατικής αλληλεγγύ¬ 
ης" για το σκάνδαλο τον ομολό¬ 
γων. Πια είναι αυτή η κυβέρνηση 
των σκανδάλων; 


22 ΜίάηΪ 9 ήΙ γθ6θΙ τ.12, σ.7 
23 "Αυτό που συμβαίνει είναι ότι ο μετασχη¬ 
ματισμός των δημοκρατιών του εμπορεύμα¬ 
τος σε ολοκληρωτικούς μηχανισμούς έκτα¬ 
κτης ανάγκης δεν είναι ακαριαίος με τον πα¬ 
ραδοσιακό τρόπο, δεν είναι κλασσικά αιφνι¬ 
διαστικός στον χρόνο και στον χώρο, επειδή 
δεν υπάρχει κανένας (οργανωμένος αντίπα¬ 
λός του) που να πρέπει να αιφνιδιαστεί! Και 
δεν υπάρχει τέτοια ανάγκη αιφνιδιασμού ε¬ 
πειδή ο μετασχηματισμός της τελικής διαχεί¬ 
ρισης της κρίσης δεν γίνεται σε συνθήκες ο- 
ξυμένου πολιτικά ταξικού ανταγωνισμού. Α¬ 
φού το προλεταριάτο στις μητροπόλεις ΔΕΝ 
θέτει ζήτημα κατάληψης και καταστροφής 
των μορφών κεντρικής εξουσίας, τα αφεντικά 
και οι κρατικοί μηχανισμοί τους... κινούνται 
με βία αλλά όχι με βιασύνη." ίϋρ5ΐάθ τόμος I 
Ιανουάριος-Οκτώβριος 2006 ορεύουν ταγκό 
τα κράτη;" σελ.24 εκδόσεις αντισχολείο 


σιερού αντίποδα που πέρα και έξω από κομματικούς χρωματισμούς και ιδε¬ 
ολογίες φιλοδοξεί να αγγίξει όλους τους Έλληνες, που θεωρητικά ενδιαφέ- 
ρονται για την ομαλή λειτουργία των κρατικών μηχανισμών και την τήρηση 
κάποιων στοιχειωδών αρχών νομιμότητας ανεξαρτήτως οικονομικοκοινωνι- 
κής τάξης .Δεν νομίζουμε ότι είναι ανάγκη να επεκταθούμε ιδιαίτερα σε συ¬ 
γκεκριμένα παραδείγματα για την στάση τόσο της κοινοβουλευτικής όσο και 
της εξωκοινοβουλευτικής αριστερός κάθε φορά που ένα σκάνδαλο κατακλύ¬ 
ζει την επικαιρότητα, αν και θα επιβεβαίωναν πολύ εύκολα όσα είπαμε παρα¬ 
πάνω καθώς είναι πολλά και κάποια από αυτά αρκετά πρόσφατα. Ο λόγος 
για αυτήν μας την επιλογή έχει να κάνει με το γεγονός ότι η ίδια κάνει τόσο 
καλά τη δουλειά της σ' αυτόν τον τομέα, ώστε έχει καταφέρει να εδραιωθεί 
στην συνείδηση όλων ως αναπόσπαστο κομμάτι της νοητικής αναπαράστα¬ 
σης για τα σκάνδαλα, με την μορφή του "καθαρού" και "ανένταχτου" αντίλο¬ 
γου που απαιτεί εξυγίανση και ανάληψη πολιτικών πρωτοβουλιών απέναντι 
σε κάθε σκάνδαλο. 

Η Αριστερά λοιπόν ως κομμάτι του κράτους συμπορεύεται με τους κρα¬ 
τικούς σχεδιασμούς παίζοντας σταθερά τον ίδιο ρόλο με ελαφριές κάθε φο¬ 
ρά παραλλαγές. Πότε ζητάει την παραίτηση της κυβέρνησης, πότε κατηγορεί 
τους Αμερικάνους, πότε αλλάζει θέμα. Πάντα όμως βρίσκεται κι αυτή εκεί 
που βράζουν τα πράγματα και οργιάζουν οι αποκαλύψεις για να φωνάξει, για 
να καταγγείλει, για να πει στην κυβέρνηση ότι το παράκανε, για να δώσει τε- 
λοσπάντων το παρόν. 

Τελειώνοντας πιστεύουμε ότι θα άξιζε εδώ μια ειδική μνεία για τους απο- 
καλούμενους αριστερούς ή αριστερίζοντες δημοσιογράφους που μη χάσουν 
κι αυτοί τρέχουν είτε ως άλλοι σταυροφόροι να "αποκαλύψουν" το σκάνδα¬ 
λο, είτε να το αναμεταδώσουν διαμεσολαβώντας έτσι τις αντιδράσεις τόσο 
της κοινής γνώμης, όσο και ενός ειδικότερου κοινού που διατρέχεται από 
"αριστερές" πεποιθήσεις. Αυτοί λοιπόν οι τύποι που κάποιος θα μπορούσε 
να πει ότι ενδεχομένως να εξυπηρετούν τα συμφέροντα του ενός ή του άλ¬ 
λου κόμματος, της μίας ή της άλλης φράξιας των αφεντικών, και ενδεχομέ¬ 
νως να μην είχε και ολότελα άδικο, κατά τη γνώμη μας εξυπηρετούν μια άλ¬ 
λη πιο ζωτικής σημασίας λειτουργία για τον καπιταλισμό και το κράτος. Οι ί¬ 
διοι δεν λειτουργούν μόνο αποσυμπιεστικά εκτονώνοντας μέσα σε έναν μη- 
ντιακό χώρο και χρόνο την γενικότερη αγανάκτηση που επιφέρει ένα σκάν¬ 
δαλο που ξεσπά καθιστώντας την έτσι απόλυτα ελεγχόμενη και χειραγωγήσι- 
μη, αλλά επιπλέον βοηθούν στην σταδιακή εξοικείωση του κοινού και με κά¬ 
τι ακόμα πιο σημαντικό. Με την αναδιάρθρωση της τυπικής νομιμότητας, με 
την ρευστοποίησή της. Χρησιμοποιώντας το πρόσχημα του εκάστοτε σκαν¬ 
δάλου στέλνουν αργά και σταθερά μυνήματα για τη μετακίνηση του κράτους 

ί ί / / 03 

και των μηχανισμών του σε μηχανισμούς έκτακτης αναγκης . 


Σχετικά αποσπάσματα από παλαιότερα και πιο σύγχρονα δημοσιεύματα του τύπου που βρήκαμε αρκετά ενδιαφέροντα για το θέμα μας: 

1) Σκάνδαλο Κοσκυιτά "Συμπαράταξη Παλιά και Νέα". 

" Η αριστερά εμφανίζεται να βρίσκεται μπροστά σε μια ιστορική ευκαιρία, να παίζει το σημαντικότερο χαρτί της σ' όλη τη διάρκεια των 15 χρόνων που 
μεσολάβησαν από την πτώση της χούντας. Η ραγδαία πτώση της δημοτικότητας του ΠΑΣΟΚ και του Ηγεμόνος και η πλήρης αναξιοπιστία που εμπνέει αυτό 
το ξεχαρβαλωμένο κόμμα, δίνουν τη δυνατότητα στην αριστερά να αξιοποιήσει την πολιτική φθορά των τελευταίων μηνών που έχει επέλθει με τα σκάνδαλα, 
το λαθρεμπόριο όπλων, τις μίζες και να προβληθεί ως η αριστερή διέξοδος από την πολιτική κρίση. 0 ρόλος της συμπαράταξης αναβαθμίζεται και διεκδικεί 
το μερίδιο στην πολιτική διαχείριση που της ανήκει. Οι ραγδαίες πολιτικές εξελίξεις του τελευταίου εξαμήνου επιτάχυναν τις διαδικασίες της συμπαράταξης, 
της έδωσαν καινούργιο ρόλο και προοπτικές." 

2) Σκάνδαλο απαγωγές Πακιστανών, Ελευθεροτυπία 05/06/2006: "Εξηγείται σήμερα στον Αλαβάνο ο Καραμανλής". "Η δράση των ξένων μυστικών υπη¬ 
ρεσιών στην Ελλάδα με πρόφαση την τρομοκρατία, καθώς και μυστικά πρωτόκολλα στις συμφωνίες συνεργασίας με τις υπηρεσίες αυτές έρχονται στο προ¬ 
σκήνιο με τη συνάντηση που έχει σήμερα με τον πρωθυπουργό ο πρόεδρος του ΣΥΝ. Το θέμα που έχει θέσει ο Αλέκος Αλαβάνος είναι η απαγωγή και η α¬ 
νάκριση των Πακιστανών, οι οποίοι ζουν στην Ελλάδα, από Βρετανούς πράκτορες. Τα περιστατικά τοποθετούνται κατά το καλοκαίρι και το φθινόπωρο σε 
διάφορες περιοχές της Ελλάδας (και στην Αθήνα). ...Η αποδοχή του πρωθυπουργού να συναντηθεί με τον πρόεδρο του ΣΥΝ για αυτό το θέμα, αποτελεί εκ 
των πραγμάτων την πρώτη έμμεση αποδοχή των καταγγελιών.,.Μιλώντας στο ραδιόφωνο της ΝΕΤ, ο γραμματέας του ΣΥΝ Νίκος Χουντής αναρωτήθηκε αν 
στο όνομα της καταπολέμησης της τρομοκρατίας μπορεί να καταλυθεί κάθε προστασία ανθρωπίνων δικαιωμάτων και αν η Ελλάδα έχει γίνει ξέφραγο αμπέλι 
των μυστικών υπηρεσιών, βρετανικών και αμερικανικών κ.λ.π. κ,λ.π.". 

3) Σκάνδαλο απαγωγές Πακιστανών, Ελευθεροτυπία Τίτλος 13/05/2006: "Να φύγει ο πρέσβης" 

"Η Συμμαχία Σταματήστε τον Πόλεμο και η Πρωτοβουλία Γένοβα ζητούν την παραίτηση της ελληνικής κυβέρνησης που έκανε τις απαγωγές και στη συνέ¬ 
χεια με ψεύδη τις κουκούλωσε όταν ερωτήθηκε δημόσια. Τα παραπάνω μεταξύ άλλων είπαν χθες σε κοινή συνέντευξη τύπου θύματα των απαγωγών, ο πρόε¬ 
δρος του πακιστανικού συλλόγου Τζαβέντ Ασλάν, ο δημοσιογράφος της εφημερίδας της πακιστανικής κοινότητας στη χώρα μας Ιρφάν Ταμούρ και οι πρόε¬ 
δροι της Συμμαχίας Σταματήστε τον Πόλεμο και Πρωτοβουλίας Γένοβα, Γιάννης Σηφακάκης και Πέτρος Κωνσταντίνου, αντίστοιχα. "Μετά τις κοινές δηλώσεις 
του εισαγγελέα του Αρείου Πάγου Αημ. Λινού και του εισαγγελέα Πρωτοδικών Αθηνών Αημ. Παπαγγελόπουλου (προχθές) για το πόρισμα του εισαγγελέα κ. 
Λεγαίτη ότι οι απαγωγές των Πακιστανών όντως έγιναν το καλοκαίρι του 2004 από όργανα των ελληνικών κρατικών υπηρεσιών για το θέμα των απαγωγών, 
επιβεβαιώνονται τα όσα τόσο καιρό φωνάζαμε", είπε ο Γ. Σηφακάκης. Οι αποκαλύψεις του πορίσματος του εισαγγελέα Δεγαίτη - πρόσθεσε -δείχνουν την πο¬ 
λιτική ευθύνη της κυβέρνησης στις απαγωγές των Πακιστανών. "Το 1963-είπε ο Π. Κωνσταντίνου-ο προηγούμενος Καραμανλής ηγούνταν ενός κράτους που 
δολοφόνησε τον Λαμπράκη και αναγκάστηκε να φύγει νύχτα. Το ίδιο ζητούμε να κάνει και η τωρινή καραμανλική κυβέρνηση".... 

4) "Αυτό που συμβαίνει είναι ότι ο μετασχηματισμός των δημοκρατιών του εμπορεύματος σε ολοκληρωτικούς μηχανισμούς έκτακτης ανάγκης δεν είναι 
ακαριαίος με τον παραδοσιακό τρόπο, δεν είναι κλασσικά αιφνιδιαστικός στον χρόνο και στον χώρο, επειδή δεν υπάρχει κανένας (οργανωμένος αντίπαλός 
του) που να πρέπει να αιφνιδιαστεί! Και δεν υπάρχει τέτοια ανάγκη αιφνιδιασμού επειδή ο μετασχηματισμός της τελικής διαχείρισης της κρίσης δεν γίνεται 
σε συνθήκες οξυμένου πολιτικά ταξικού ανταγωνισμού. Αφού το προλεταριάτο στις μητροπόλεις ΔΕΝ θέτει ζήτημα κατάληψης και καταστροφής των μορφών 
κεντρικής εξουσίας, τα αφεντικά και οι κρατικοί μηχανισμοί τους... κινούνται με βία αλλά όχι με βιασύνη." Από την έκδοση ίΐίρ άάε, "χορεύουν ταγκό τα 
κράτη;". 



Τρία κλικ δεξιά 


Δεν θεωρούμε ότι η κοινωνία κρατάει στάνταρ στάση απέναντι σε κάθε σκάνδαλο που σκά¬ 
ει. Θεωρούμε όμως, από την άλλη, ότι όταν μέσω ενός σκανδάλου της τίθεται ένα ζήτημα 
κρατάει μια σταθερή στάση, γιατί αυτό βγάλαμε ως συμπέρασμα από τα παραπάνω χαρακτηρι¬ 
στικά παραδείγματα σκανδαλών που περιγράψαμε. Και τα θεωρούμε χαρακτηριστικά γιατί ε¬ 
κτός όλων των άλλων, δείχνουν και τις μεταβολές στην κοινωνική κίνηση της χρονικής περιό¬ 
δου που αφορούν. 

Ας θυμηθούμε με την ευκαιρία σε γενικές γραμμές ποιες ήταν αυτές οι μεταβολές και τι 
συνέπειες είχαν. Κατ' αρχάς, αυτό που μπορούμε να πούμε είναι ότι στην πρώτη περίοδο της 
μεταπολίτευσης, που χαρακτηρίστηκε από έντονους ταξικούς αγώνες, μπήκε ταφόπλακα με 
την μικροαστικοποίηση μεγάλου τμήματος της ελληνικής κοινωνίας και την εισβολή του 
Ιίίθ$ΐ/Ιθ στη δεκαετία του '80. Και έτσι μπαίνουμε στην περίοδο που μας αφορά περισσότερο 
χρονικά, δηλαδή από τα τέλη των 80$ μέχρι και σήμερα. 

Ένα από τα κύρια αποτελέσματα που είχαν η μικροαστικοποίηση και το Ιίίεεί/Ιθ ήταν η πλή¬ 
ρης αποενοχοποίηση του πλούτου σε κοινωνικό επίπεδο. Το γρήγορο κέρδος έγινε ο σκοπός 
που αγιάζει τα μέσα και η ιδεολογία του ατομισμού, με απώτερη έκφραση του το "όλοι ενα¬ 
ντίων όλων", έγιναν το βαρύ πυροβολικό ρύθμισης των κοινωνικών σχέσεων. Ως εδώ καλά αλ¬ 
λά υπήρχε ένα όχι μικρό κενό. Για να βγουν γρήγορα φράγκα έπρεπε κάποιοι να δουλεύ¬ 
ουν· για την ακρίβεια κάποιοι έπρεπε να τον πίνουν. Το κενό αυτό κάλυψαν τα εκατοντά¬ 
δες χιλιάδες εργατικά χέρια των βαλκάνιων προλετάριων που ήρθαν στην Ελλάδα στις αρχές 
των 90$. Έχοντας ακονίσει τα δόντια της και έτοιμη για το μεγάλο φαγοπότι η ελληνική κοινω¬ 
νικά κινήθηκε εχθρικά απέναντι στους μετανάστες. Η ρατσιστική στάση και η καθημερινή υπο¬ 
τίμηση ήταν η συνταγή για να μπορέσουν τα μικρά και τα μεγάλα αφεντικά να παράγουν κέρ¬ 
δος. 

Οντάς οικονομικά ισχυρή, και έχοντας θέσει τις βάσεις, αρχίζει να έχει φιλόδοξα σχέδια για 
το εξωτερικό, βλέποντας τα βαλκάνια ως μια παρθένα και ανεκμετάλλευτη πηγή εσόδων. Εται¬ 
ρείες ελληνικών συμφερόντων επεκτείνουν τη δράση τους στη Μακεδονία και στη Γιουγκο¬ 
σλαβία, παράλληλα χρονικά, με την ενεργή υποστήριξη της πλειοψηφίας της κοινωνίας, που α- 
ντιλαμβανομένη την μέχρι κάποιου σημείου ταυτότητα συμφερόντων με την Σερβία, είχε τα¬ 
χθεί ανοικτά υπέρ του "αδελφού λαού", στη διάρκεια του γιουγκοσλαβικού εμφυλίου. Και δεν 
ήταν μονό θέμα κοινωνικής συναίνεσης αλλά και έμπρακτης υποστήριξης παίρνοντας την κα¬ 
τάσταση στα χεριά της και δείχνοντας ποιος είναι το αφεντικό, διοργανώνοντας ογκωδέστατα 
συλλαλητήρια για το "μακεδονικό" και απειλώντας ακόμα και με στρατιωτική εισβολή στη Μα¬ 
κεδονία αν δεν αλλάξουν την στάση τους για το όνομα. Όλα αυτά λοιπόν, η αποενοχοποίη¬ 
ση του πλούτου, το κοινωνικό δόγμα του ατομισμού, η υποτίμηση και ο ρατσισμός δεί- 


Και επεισόδια με τηλεοπτική 
σκηνοθεσία, Βήμα 15/03/2000 Α5 

Η κάμερα ζούμαρε στη βερμούδα που 
ενέδυε ψηλόλιγνα πόδια αγανακτισμένου 
επενδυτή στα σκαλοπάτια του Χρηματι¬ 
στηρίου Αθηνών. 0 αγανακτισμένος πο¬ 
λίτης ωρυόταν έξω από τον ναό ότι οι 
μεγαλοκαρχαρίες και οι μετοχομάγειροι 
του πήραν και τα παντελόνια...Οι κάμε¬ 
ρες έτριβαν τα χέρια τους.,.Τότε δόθηκε 
το σύνθημα για ...μπούκα στην αίθουσα 
των συναλλαγών αλλά και για κλοιό 
στην οδό Σοφοκλέους ώστε να αποκλεί- 
σουν την κίνηση των οχημάτων και να 
δώσουν το κλίμα "οδοφραγμάτων" και 
ιερής αγανάκτησης για την κατηφόρα. 
Χρειάστηκε να επέμβουν οι ειδικές δυ¬ 
νάμεις της Αστυνομίας για να αποτρέ¬ 
ψουν την εισβολή στο Χρηματιστήριο. 
"Στα όπλα, στα όπλα!", "Αίσχος", "Ση¬ 
μίτη απατεώνα", "Φράξτε το, θα το κά¬ 
ψουμε" ήταν συνθήματα που ρυθμικά 
φωνάζονταν. 



τα ματ έξω απο το χρηματιστήριο, 
φιλάνε μην γίνουν έκτροπα απο 
τους αγανακτισμένους επενδιτές. 



έλληνες σε κλαμπ, κάποιοι άλλοι 
πλήρωναν την λυπητερή. 90' 
Ιίίθ5ίγΙθ και αίμα 



εθνικά μεγαλεία... απο τα μακεδο¬ 
νικά συλλαλητήρια. 90' ΙίίεεΙγΙε και 
αίμα 

χνουν με τον πιο ωμό τρόπο ότι η ελληνική κοινωνία βαδίζει ολοένα και σε πιο ολοκλη¬ 
ρωτικά μονοπάτια. 

Για να επανέλθουμε στο θέμα μας, το πρώτο πράγμα που μας έμεινε αναφορικά με την στά¬ 
ση της κοινωνίας απέναντι στα σκάνδαλα είναι ότι στα σίγουρα δεν ευσταθούν ιδεολογήματα 
του στυλ: η κοινωνία είναι παθητικός δεκτής και σταματάει να ασχολείται με ένα σκάνδαλο ό¬ 
ταν σταματήσουν να το παίζουν τα μήντια. Αντίθετα, και επειδή δε βλέπουμε την κοινωνία ως 
κάτι ενιαίο αλλά ως ένα πεδίο σύγκρουσης συμφερόντων, θεωρούμε ότι η εξυπηρέτηση των 
συμφερόντων των ισχυρότερων-σε δεδομένη χρονική στιγμή- κομματιών της αποτελεί καθο¬ 
ριστικό παράγοντα της στάσης τους απέναντι στα ζητήματα που τους τίθενται με οποιονδήπο- 
τε τρόπο. 

Έτσι λοιπόν, αυτό που βλέπουμε και στα τρία παραπάνω παραδείγματα είναι ότι τα ζητήμα¬ 
τα που μπήκαν προς συζήτηση σε καμιά περίπτωση δεν ήταν άγνωστα στην ελληνική κοινωνία. 
Ίσα ίσα, ήταν πράγματα που είχαν τεθεί και επεξεργαστεί επανειλημμένα στο εσωτερικό της 
σε σημείο που να μην υφίσταται ο παράγοντας έκπληξη, που με τόσο μόχθο προβάλλουν τα 
μήντια με κάθε ευκαιρία. Και ο λόγος που η κοινωνία σταματάει να ασχολείται με ένα σκάνδαλο, σε 
καμιά περίπτωση δεν είναι ότι σταματάνε να το παίζουνε τα μήντια. Αλλά, πολύ απλά, παίρνει τις απο¬ 
φάσεις της, το λήγει, και πάει παρακάτω. 

Οπότε, αυτό που μπορούμε να πούμε σε γενικές γραμμές ότι ισχύει στα περισσότερα 
σκάνδαλα είναι ότι αυτά έχουν την μορφή άτυπου δημοψηφίσματος. Άτυπου, γιατί δε γίνεται 
να τεθούν επίσημα, τα ζητήματα που αυτά θέτουν. Για παράδειγμα, όπως έχουμε πει, δεν γίνε¬ 
ται να βγει το κράτος και να πει "ω πολίτες, θέλετε να αυξηθεί η στρατιωτική θητεία Γι'αυ- 
τό σκάει το σκάνδαλο με τα 15 των διάσημων, τονίζεται η αξία του στρατού, εκτιμώνται οι 
αντιδράσεις και αν όλα πάνε καλά προχωράει το θέμα. 

Παράλληλα τα ζητήματα που είναι στην καρδιά ενός σκανδάλου τίθενται όταν έρχονται σε 
συμφωνία με την κοινωνική κίνηση. Αυτό δικαιολογεί και την έλλειψη ουσιαστικών αντιδράσε¬ 
ων σε περιπτώσεις κραυγαλέων σκανδαλών. Γιατί να τα σπάσει κάποιος όταν ουσιαστικά είναι 
σύμφωνος με τον πυρήνα του θέματος; Και η συμφωνία αυτή επικυρώνεται και κατοχυρώνε¬ 
ται σε κοινωνικό επίπεδο κάθε φορά που ένα σκάνδαλο φεύγει από το επίκεντρο της δημο¬ 
σιότητας. 


Κλικ θάίίοΓΪΒΐ Νοέμβριος 1999 151 περίοδος β' Νο. 15 

Η κοινή γνώμη ασκεί πολιτική... Μιλάμε για τη μεγαλύτερη αναδιανομή εθνικού εισοδήματος από το 1981 και την άνοδο του ΠΑΣΟΚ στην 
εξουσία Ξανά σήμερα, το παιχνίδι μοιράζεται. Η δύναμη φεύγει από την παραοικονομία και πάει στη "λευκή" οικονομία. Αυτή η αλλαγή δεν 
οφείλεται μόνο στην αλματώδη ανάπτυξη της τεχνολογίας και την επακόλουθη παγκοσμιοποίηση στην Ενωμένη Ευρώπη και την κοινή αγορά, 
στην κατάρρευση του "κρατισμού" παγκοσμίως. Οφείλεται και στην τεράστια δύναμη αυτής της χώρας, η οποία αφού αποφάσισε να 
απαλλαγεί από τα δεσμά του παρελθόντος "εκρήγνυται" θεαματικά και καλύπτει σε δυο τρία χρόνια τη διαδρομή για την οποία άλλες χώρες 
της Δύσης χρειάστηκαν δεκαετίες. Αυτή η οικονομική αλλαγή, που ίσως ο κυριότερος μοχλός της είναι το χρηματιστήριο, θα αλλάξει όλους 
τους συσχετισμούς δυνάμεων σε οικονομικό, πολιτικό και κοινωνικό επίπεδο. Η Ελλάδα, σε λίγα χρόνια, θα είναι πολύ διαφορετική από ό,τι 
ξέρουμε. Αν κάποιοι νοσταλγούν το "ηρωικό" παρελθόν των προηγούμενων χρόνων και θρηνούν για τα "κακά της παγκοσμιοποίησης" και 
τον "τζόγο της Σοφοκλέους", εγώ δεν είμαι από αυτούς. 

Όσοι σε εποχές κοσμοϊστορικών αλλαγών ονειρεύονται την εποχή του βολέματος στο δημόσιο, της κομματικής ανέλιξης και των φεστιβάλ 
στο Πεδίο του Αρεως, είναι απλώς οι προνομιούχοι της προηγούμενης περιόδου, που βλέπουν με φόβο τον κόσμο να αλλάζει. Εννοείται ότι 
δεν έχω καμία αμφιβολία, πως αυτή η αλλαγή σε μια χώρα χωρίς σταθερούς θεσμούς θα έχει και σουρεαλιστικά χαρακτηριστικά. Η 
κυβέρνηση, που καλώς προσπάθησε να αποθερμάνει τη χρηματιστηριακή υπερβολή, έντρομη θα μοιράζει δάνεια για αγορά μετοχών, μη και 
καταρρεύσει το σύστημα. Οι εφημερίδες που μήνες τώρα στηλίτευαν την υπερβολική άνοδο του χρηματιστηρίου, στην πρώτη διορθωσούλα 
του 10% μετά από άνοδο 300%, θρηνούσαν "χάθηκαν τρισεκατομμύρια"! Ναι, τα είχαμε και χθες. Κάποιοι επιχειρηματίες, αντί να 
δημιουργούν, θα αγοράζουν και θα πουλάνε τις μετοχές τους για να βγάζουν κέρδη. Και οι "επενδυτές" θα αγοράζουν "Μακλάρεν ΑΕ", για 
να γίνουν δισεκατομμυριούχοι σε δυόμισι μέρες. 

Υπάρχει αυτός ο κίνδυνος, αντί να γίνει η μεγάλη αλλαγή υπέρ των πιο δραστήριων, πιο παραγωγικών, πιο έξυπνων, να γίνει για άλλη μια 
φορά υπέρ των πιο καπάτσων. Όμως νομίζω πως όλος αυτός ο κλαυσίγελος του τελευταίου καιρού είναι μόνο η "περιφέρεια" της 
πραγματικής ιστορίας. Και η πραγματική ιστορία έχει τόσο θετικό δυναμισμό που μας ξεπερνάει. Οι αλλαγές στο κοινωνικό επίπεδο θα μας 
ξαφνιάσουν ακόμα περισσότερο. Το βλέπω ήδη στους ανθρώπους γύρω μου. Αρχίζει να εξαφανίζεται σιγά σιγά εκείνο το παλιό μοντέλο του 
πολίτη-ανώριμου παιδιού, που περίμενε τα πάντα από το κράτος, το κόμμα, την εξουσία. Που έπασχε από εκείνον τον "παιδισμό" της 
άβουλης άγνοιας. 

Τους τελευταίους μήνες, η ελληνική κοινή γνώμη για πρώτη φορά ασκεί μεγάλη πολιτική. Και την ασκεί μόνη της, σε αντίθετη κατεύθυνση 
από τη μεγάλη μερίδα των πολιτικών και των Μέσων Ενημέρωσης, που ενώ συνήθως τη διαμόρφωναν εύκολα, τώρα τρέχουν να την 
προλάβουν. Μια με τη ρελάνς φιλίας προς τους Τούρκους και μια δεύτερη με τη σαφή πριμοδότηση των νέων επιχειρήσεων που μεγαλώνουν 
και αλλάζουν ριζικά το τοπίο, η ελληνική κοινή γνώμη ψηφίζει αλλαγή. Γρήγορη απομάκρυνση από το μοντέλο των προηγούμενων χρόνων. 

Και είναι διατεθειμένη να ρισκάρει για αυτή την αλλαγή, ακόμα και με μερικές "φούσκες" της περιφέρειας που θα αποδειχθούν απάτες. 

Γιατί έχω την εντύπωση ότι αυτή τη φορά η "κοινή γνώμη" έχει δίκιο, ότι ξέρει τι κάνει; Όσοι βλέπουν μόνο την επιφάνεια, το φολκλόρ 
των πραγμάτων, δεν μπορούν να καταλάβουν τις βαθύτερες διεργασίες. Τον τελευταίο καιρό, σε όλες τις περιπτώσεις, η πλειοψηφία της 
ελληνικής κοινωνίας δηλώνει ότι δεν είναι διατεθειμένη να μείνει έξω από ανακατανομές που συμβαίνουν μια φορά κάθε 20 χρόνια. Και για 
αυτό γελάει ειρωνικά με όλους αυτούς που προσπαθούν να τη "σώσουν" για το "καλό της". 



Το περίφημο ομόλογο που εκδόθηκε 
στις 22 Φεβρουάριου 2007 από το 
Γενικό Λογιστήριο του Κράτους, 
κατέληξε μέσω της τράπεζας ).Ρ. 

Μοιτμη, της Ακρόπολις 
Χρηματιστηριακής και της ΝοιίΤι ΑμθΙ 
ΜΒΠΒηθΓΠθπΐ στα τέσσερα ασφαλιστικά 
ταμεία ( ΤΕΑΔΥ, ΤΕΑΠΟΚΑ, ΤΙΕΥΘ, 
ΤΕΑΥΦΕ). Η συμφωνία μεταξύ όλων των 
ενδιαφερομένων είχε κλείσει από τον 
Οκτώβριο του 2006, τέσσερις μήνες 
πριν ακόμα εμφανιστεί το ομόλογο στην 
αγορά. Των φρονίμων τα παιδιά... 

Μετά από δημοσιεύματα στο ΒΗΜΑ 
και την ΚΑΘΗΜΕΡΙΝΗ στις 15 Μαρτίου 
2007, γίνεται γνωστό ότι το ομόλογο 
πουλήθηκε στα ταμεία σε τιμές 
ονομαστικής αξίας, δηλαδή 100%, ενώ 
άξιζε 85-88. Η |.Ρ Μοιτρη που αγόρασε 
αρχικά το ομόλογο στα 92,95 (ήδη 
υπερτιμημένο, αφού δεν άξιζε πάνω 
από 88). Ήξερε ότι θα βγάλει κέρδος, 
μιας και τον τελικό πελάτη, τα ταμεία, 
τον είχε σίγουρο. Αποκαλύψεις επί 
αποκαλύψεων, κυβερνητικές 
"δεσμεύσεις", αντιπολιτευτικά 
παραληρήματα για πρόωρες εκλογές και 
ο χορός καλά κρατεί... 


Το σκάνδαλο με τα ομόλογα 

Την περίοδο που ετοιμαζόταν αυτή η μπροσούρα, άλλο ένα σκάνδαλο 
ήρθε να ταράξει την καπιταλιστική ηρεμία, μονοπωλώντας για δύο περί¬ 
που μήνες τα πρωτοσέλιδα των εφημερίδων, ενώ οι "αποκαλύψεις" συνε¬ 
χίζονται ακόμη. Αναφερόμαστε, φυσικά, στην υπόθεση του δομημένου ο¬ 
μολόγου των 280.000.000 που αγόρασε το ΤΕΑΔΥ και τα άλλα τρία τα¬ 
μεία. Μια υπόθεση που πολλοί συγκρίνουν με αυτή του Χρηματιστηρίου 
του 1999 (ίσως λόγω της κοινωνικής διάστασης, αφού αφορά τα χρήματα 
των εργαζομένων, αλλά και εξαιτίας των τεράστιων ποσών που φαίνεται 
πως μετακινήθηκαν από τον έναν κουμπαρά στον άλλο) και που αν κάτι 
την κάνει σημαντική, αυτό σίγουρα δεν είναι η παραίτηση του Τσιτουρίδη. 

Όταν ένα θέμα παραμένει ανοικτό, φαντάζει πιο περίπλοκο από ότι πι¬ 
θανώς είναι και ειδικά όταν συνοδεύεται από έναν καταιγισμό καινούριων 
εννοιών που χρειάζονται αποκωδικοποίηση. Μια αποστολή που αναλαμβά¬ 
νουν οι "γνώστες" του κάθε αντικειμένου, μην τυχόν και μείνουμε ανενη¬ 
μέρωτοι, ακριβώς, δηλαδή για να μείνουμε. Μια απλή περιγραφή, ωστόσο, 
του μηχανισμού λειτουργίας των δομημένων ομολόγων για να καταλάβου¬ 
με όλοι οι αδαείς περί τίνος πρόκειται, δεν απαντά, και αυτός ακριβώς εί¬ 
ναι ο σκοπός, στο γιατί υπάρχει και ποιόν εξυπηρετεί. 

Αβεβαιότητες και μυστήρια στον κόσμο των επενδύ¬ 
σεων. 

Τα αποθεματικά είναι σίγουρο χρήμα στο θησαυροφυλάκιο του κρά¬ 
τους που μπορεί να εκμεταλλεύεται κατά βούληση. Γιατί μπορεί να ισχύ¬ 
ουν ακόμη τυπικοί περιορισμοί, όμως από τη στιγμή που τα κεφάλαια δε 
δεσμεύονται στο σύνολο τους από την Τράπεζα της Ελλάδας, όπως συνέ- 
βαινε παλιότερα, υπάρχουν πολλές δυνατότητες επένδυσης των κεφαλαί¬ 
ων είτε στο χρηματιστήριο είτε στα διάφορα ομόλογα. Έτσι, και το χρήμα 
κινείται, παράγοντας χρήμα για λογαριασμό των ενδιάμεσων και τελικών 
αποδεκτών, και το κράτος κλείνει μερικές τρύπες από τον προϋπολογι¬ 
σμό, καταφέρνοντας με τον τρόπο αυτό να πιάσει τα νούμερα που προ- 
βλέπονται για τις οικονομίες της Ε.Ε. Το άδειασμα, όμως, των ταμείων θα 
μπορούσε να ιδωθεί και ως τμήμα μιας ευρύτερης μεταρρυθμιστικής πο¬ 
λιτικής 24 που αφορά στο ασφαλιστικό σύστημα. Ένα ΟΓδεΕι τβετ για τους 
νέους ασφαλιστικούς νόμους, με βάση τους οποίους το αναδιανεμητικό 
σύστημα θα αντικατασταθεί από το αποδοτικό. Θα γίνει, δηλαδή, ο καθέ¬ 
νας υπεύθυνος για τις εισφορές του, τις οποίες θα μπορεί άμεσα να τζο- 
γάρει, επιδιώκοντας αύξηση της σύνταξής του στους ναούς του χρήμα¬ 
τος. Από το 2001, όταν με το νομοσχέδιο Γιαννίτση επιχειρήθηκε, χωρίς 
αποτέλεσμα, να αλλάξει το ασφαλιστικό, κάθε κυβέρνηση μεταθέτει το 
"βάρος επίλυσης του προβλήματος" στην επόμενη. Κι αυτό γιατί σε μια 
χώρα, όπου δεν υπήρξε ποτέ οργανωμένο κοινωνικό κράτος και η μόνη 
σταθερή παροχή είναι η σύνταξη, το ενδεχόμενο μη συνταξιοδότησης 
δεν μπορεί να γίνει εύκολα αποδεκτό. Ό,τι, όμως, δεν περνάει από τον 
κεντρικό δρόμο μπορεί να περάσει από τον παράδρομο. Κατά συνέ¬ 
πεια, το να παίρνεις τα χρήματα από τα ταμεία και μετά να τα πα¬ 
ρουσιάζεις ως ελλειμματικά που πρέπει να "εξυγιανθούν", έχει κά¬ 
ποια "λογική" 25 . 

Από την άλλη μεριά, όλοι, λιγότερο ή περισσότερο "ειδικοί" απορούν 
γιατί αναγκάζονται 26 τα ασφαλιστικά ταμεία να αγοράζουν δομημένα ομό¬ 
λογα, να καταφεύγουν, δηλ., σε αβέβαιες ως προς τις αποδόσεις τους ε¬ 
πενδύσεις. Αβέβαιες για τα ταμεία, όχι για τις άλλες κρατικές υπηρεσίες ή 
τους μεσάζοντες. Με δεδομένο ότι το κράτος δεν ενδιαφέρεται παρά για 
την αξιοποίηση των αποθεματικών προς όφελος των δικών του αναγκών 
και όχι των διάφορων κοινωνικών ομάδων, το συγκεκριμένο υπερτιμημένο 
ομόλογο προοριζόταν για την κάλυψη χρέους προερχόμενου από εξοπλι- 
στικά προγράμματα, τα οποία αποτελούν πρώτη προτεραιότητα, σε αντί¬ 
θεση με την αύξηση στους μισθούς των δασκάλων που "δεν την αντέχει η 
οικονομία". Η δημόσια εκπαίδευση, άλλωστε, ανήκει στους μη παραγωγι¬ 
κούς τομείς, από τη στιγμή που το προϊόν της , η γνώση, ανεξάρτητα από 
την ποιότητα, δεν είναι εμπόρευμα, αφού παρέχεται και δεν πωλείται 
στους μαθητές-πελάτες, όπως στα ιδιωτικά σχολεία ή τα φροντιστήρια. 
Αυτό δεν επιτρέπει, βέβαια, και την απόσπαση υπεραξίας και γι' αυτό 
πρέπει να "ρυθμιστεί". Κι αν σήμερα η ενίσχυση των δομών ασφαλείας 
(στρατός, αστυνομία, δικαιοσύνη) είναι κεντρική επιλογή του καπιταλιστι- 

Κάποιοι παλιοί γνωστοί... 

Ο Ευγένιος Παπαδόπουλος, 
γραμματέας μέχρι πρότινος του Υπ. 
Απασχόλησης, φαίνεται να 
πρωταγωνίστησε στο σκάνδαλο του 
Χρηματιστηρίου του 1999 και να 
συνδεόταν άμεσα με την 
κατασκευαστική εταιρεία ΑΤΤΙΚΑΤ του Π. 
Πανουση, υπόθεση που διερευνουσε η 
"αδιάφθορη" Μπουρμπουλια. Το ένοχο 
αυτό παρελθόν χρησιμοποιήθηκε ως 
πρόσχημα για την παραίτηση 
Τσιτουρίδη. 

Το Δ.Σ. της Επιτροπής 
Κεφαλαιαγοράς, στις 7 Δεκεμβρίου 
1999, αποφάσισε "την επιβολή 
κυρώσεων στη χρηματιστηριακή εταιρία 
ΜίάΙδηά Παντελάκης για συμμετοχή σε 
μεθοδεύσεις επί της μετοχής Αλουμυλ 
Μυλωνάς Α.Ε., μη γνωστοποίηση 
μεγάλων χρηματοδοτικών ανοιγμάτων 
στις αρχές και παράβαση των 
αποφάσεων που αφορούν στη 
συνεργασία χρηματιστηριακής εταιρίας 
με ΕΛΔΕ 


“Πολιτικής και όχι ατυχών επιλογών ή μεμο¬ 
νωμένης περίπτωσης κερδοσκοπίας ορισμέ¬ 
νων στελεχών. Παρόλες τις προσπάθειες των 
Αλογοσκούφη και Τσιτουρίδη να ρίξουν όλες 
τις ευθύνες στους "άχρηστους επικεφαλής" ή 
στον ελλιπή έλεγχο από τους συνδικαλιστές, 
την πλειοψηφία στα διοικητικά συμβούλια ό¬ 
λων των ταμείων και συνεπώς τον τελευταίο 
λόγο, έχουν οι εκπρόσωποι της κυβέρνησης. 
“Δεν είναι τυχαίο που η ανακοίνωση του ε¬ 
πιτρόπου X. Αλμούνια για έξοδο της ελληνι¬ 
κής οικονομίας από το πρόγραμμα επιτήρη¬ 
σης παρουσιάστηκε ως άμεσα σχετιζόμενη 
με την αλλαγή στο ασφαλιστικό. 

26 "συνολικά 26 φορείς (οι 24 εποπτεύονται 
από το Υπ. Απασχόλησης) έχουν στραφεί με¬ 
τά το 2005 σε δομημένα προϊόντα." και σε 
"σύσκεψη, τον περασμένο Σεπτέμβριο, στο 
Υπουργείο Απασχόλησης, ασκήθηκαν 'δια- 
κριτικές' πιέσεις στους διοικητές των ταμείων 
να προτιμήσουν τα σκανδαλώδη ομόλογα.", 
Το ΠΟΝΤΙΚΙ, 19 Απριλίου 2007 
27 Το ΠΟΝΤΙΚΙ, ό.π. 

28 Οι σχετικές με τα ομόλογα αγορές είναι δύ¬ 
ο: η Ηλεκτρονική Δευτερογενής Αγορά Τί¬ 
τλων (ΗΔΑΤ) που ελέγχεται από την Τράπεζα 
της Ελλάδας και το Χρηματιστήριο που επο¬ 
πτεύεται από την Επιτροπή Κεφαλαιαγοράς. 
“Μέσα στα πλαίσια του 1 ρεαλισμού 1 η Πα- 
παρήγα ζητάει τα κλεμμένα από το 1950 



κά αναπτυγμένου κόσμου, ένα κράτος σαν το ελληνικό, το οποίο εκτός α¬ 
πό τουρισμό πουλάει και γεωστρατηγική θέση, δε θα μπορούσε παρά να 
έχει αυξημένα έξοδα. Με αφορμή το σκάνδαλο, "μάθαμε" ότι αυτού 
του είδους ο δανεισμός, μέσω ομολόγων, αποτελεί τη συνηθισμένη 
μέθοδο εξοικονόμησης κεφαλαίων εκ μέρους του κράτους για τις ε- 
ξοπλιστικές, κρυφές και φανερές, δαπάνες. Ένας από τους λόγους για 
τους οποίους έχει επιλεγεί αυτός ο τρόπος φαίνεται να είναι το γεγονός 
ότι "το Δημόσιο εξαιρεί τα ομόλογα που κατέχονται από τα ασφαλιστικά ταμεία 
από το δημόσιο χρέος που αναφέρεται στην Ευ/τκίαΐ" 27 . Με μερικές αλχημεί¬ 
ες, λοιπόν, οι δείκτες της οικονομίας "ευημερούν" και το χρέος ελαττώνε¬ 
ται. 


Η έκδοση ενός ομολόγου υψηλού ρίσκου και η απόφαση η συναλλαγή 
να μείνει κρυφή, να γίνει, δηλ., έξω από τις οργανωμένες αγορές 28 , συνε¬ 
πάγονται και τη μεγιστοποίηση του κέρδους των τραπεζών και των χρη¬ 
ματιστηριακών εταιριών που αγόρασαν και μεταπούλησαν το ομόλογο σε 
κάποια στιγμή της διαδρομής του. Φανταζόμαστε ότι αν η συγκεκριμένη 
αγοραπωλησία δεν ήταν μυστική, οι εταιρίες δε θα αποκόμιζαν κέρδη 
40.000.000ε μέσα σε λίγα λεπτά. Αυτό, ίσως έδινε μια εξήγηση στο γιατί 
όλα έγιναν στα κρυφά. Θα ήταν, ωστόσο, μια εξήγηση απλουστευτική, αν 
αδιαφορούσε για τους πολιτικούς σχεδιασμούς που προβάλλουν από το 
παρασκήνιο και στους οποίους αναφερθήκαμε παραπάνω. Να το πούμε 
και αλλιώς. Είναι δύσκολο να δεχτεί κανείς ότι όλο αυτό το κόλπο στήθη¬ 
κε για να δώσει ο Αλογοσκούφης μερικά εκατομμύρια στους φίλους του 
τραπεζίτες της ].Ρ. Μογ§&π. 


Οι ταξικές επιθέσεις, φυσικά, δεν μπορούν να απαντηθούν με ευχολό¬ 
για και νοσταλγικές αναδρομές σε προηγούμενες καπιταλιστικές περιό¬ 
δους, όταν "δε γίνονταν αυτά" και τα πράγματα "ήταν πιο ξεκάθαρα". Μέ¬ 
χρι σήμερα, οι αντιδράσεις περιορίζονται στα αναμενόμενα, στην απαίτη¬ 
ση "επιστροφής των κλεμμένων" 29 και "επαναφοράς της προηγούμενης ι¬ 
σορροπίας". Κάτι που όλοι γνωρίζουν ότι δεν είναι δυνατό να συμβεί, 
μιας και το κράτος δεν είναι εδώ για να αποδίδει δικαιοσύνη, αλλά για να 
δημιουργεί και να εντοπίζει νέες ζώνες προς εκμετάλλευση. 

απο την πολιτική ομαδα 
ΣΑΧ, αθηνα, ιούνιος 07 


η χρίση είναι ελεύθερη για τους σκοπούς του 
ανταγωνισμού. Απο την άλλη αν κανα κάθαρμα 
νομίζει πως θα δουλεύουμε για αυτόν τσάμπα 
τον βεβεώνουμε πως θα τον θυμόμαστε 

ευχαριστούμε την λέσχη 
κατασκόπων για την χρήση του 
αρχείου εφημερίδων της 


